pythainlp/thai-wiki-dataset-v4 huggingface dataset:
Jendrassik maneuver

Jendrassik maneuver เป็นอุบายทางการแพทย์ที่ให้คนไข้กัดฟัน งอนิ้วมือของมือทั้งสองข้างเป็นตะขอเอามาเกี่ยวกัน
แล้วแพทย์ก็จะเคาะใต้เข่าคนไข้ด้วยค้อนรีเฟล็กซ์เพื่อให้เกิดรีเฟล็กซ์เข่า (patellar reflex)
ซึ่งใช้เทียบกับปฏิกิริยารีเฟล็กซ์ที่ได้เมื่อไม่ทำเช่นนี้
บ่อยครั้ง เมื่อคนไข้ทำอย่างนี้ รีเฟล็กซ์จะแรงกว่า คือ
"รีเฟล็กซ์ที่อ่อนหรือไม่มี อาจทำให้เกิดโดยกระแสประสาทนำเข้า
ที่เกิดจากการเกร็งกล้ามเนื้อเช่นนี้
นี่เป็นคำอธิบายที่ถูกต้องของอุบายนี้ เพราะไม่ได้เกิดเพราะการเบนความใส่ใจของคนไข้ ซึ่งเป็นความเข้าใจผิดที่ก็ยังมีจนถึงทุกวันนี้"
แพทย์ชาวฮังการี Ernő Jendrassik ได้สังเกตเห็นผลเช่นนี้เป็นคนแรกในปลายคริสต์ศตวรรษที่ 19 จึงได้ตั้งชื่ออุบายนี้ตามเขา
อุบายนี้มีประโยชน์แม้คนไข้จะรู้ว่าให้ทำอย่างนี้เพื่ออะไร เพราะก็ยังให้ผลเหมือนกัน
อุบายนี้ยังสามารถใช้เบนความสนใจของคนไข้เมื่อตรวจหรือทำหัตถการอย่างอื่น ๆ ที่ต้องเบนความสนใจโดยทำอย่างไรก็ได้
อย่างเช่น เมื่อตรวจประสาทโดยการหา Romberg's sign
จังหวัดนครราชสีมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562

การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ในจังหวัดนครราชสีมา กำหนดให้มีขึ้นในวันที่ 24 มีนาคม พ.ศ. 2562 โดยแบ่งเขตการเลือกตั้งออกเป็น 14 เขตเลือกตั้ง ซึ่งลดลงจากการเลือกตั้งครั้งก่อน 1 เขต โดยแต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งแบบแบ่งเขต.
เขต 1.
เขตเลือกตั้งที่ 1 ประกอบด้วยอำเภอเมืองนครราชสีมา (เฉพาะตำบลในเมือง ตำบลหนองไผ่ล้อม ตำบลโพธิ์กลางและตำบลหนองจะบก)
ทั้งนี้ หลังจากที่ผู้ได้รับเลือกตั้ง นายเกษม ศุภรานนท์ ถูกขับออกจากพรรคพลังประชารัฐ เมื่อวันที่ 19 มกราคม พ.ศ. 2565 ได้ย้ายเข้าสังกัดพรรคเศรษฐกิจไทยในเวลาต่อมา และคาดว่าถูกขับออกจากพรรคหลังจากพบว่ากลับมาเป็นสมาชิกพรรคพลังประชารัฐอีกครั้งหนึ่ง
เขต 2.
เขตเลือกตั้งที่ 2 ประกอบด้วยอำเภอเมืองนครราชสีมา (เฉพาะตำบลหนองกระทุ่ม ตำบลหมื่นไวย ตำบลบ้านเกาะ ตำบลตลาด ตำบลมะเริง ตำบลบ้านโพธิ์ ตำบลหนองไข่น้ำ ตำบลโคกสูง ตำบลจอหอ ตำบลพุดซา ตำบลพลกรัง ตำบลสีมุม ตำบลปรุใหญ่ ตำบลบ้านใหม่ ตำบลสุรนารีและตำบลโคกกรวด)
เขต 3.
เขตเลือกตั้งที่ 3 ประกอบด้วย อำเภอขามทะเลสอ อำเภอสูงเนินและอำเภอสีคิ้ว (เฉพาะตำบลสีคิ้ว ตำบลมิตรภาพ ตำบลลาดบัวขาว ตำบลคลองไผ่ ตำบลหนองน้ำใสและตำบลหนองหญ้าขาว)
เขต 4.
เขตเลือกตั้งที่ 4 ประกอบด้วย อำเภอโนนสูง อำเภอโนนไทย (เฉพาะตำบลถนนโพธิ์ ตำบลมะค่า ตำบลด่านจาก ตำบลกำปังและตำบลสำโรง) และอำเภอพิมาย (เฉพาะตำบลสัมฤทธิ์ ตำบลกระเบื้องใหญ่ ตำบลชีวานและตำบลท่าหลวง)
เขต 5.
เขตเลือกตั้งที่ 5 ประกอบด้วย อำเภอบ้านเหลื่อม อำเภอแก้งสนามนาง อำเภอบัวใหญ่ อำเภอบัวลายและอำเภอสีดา
เขต 6.
เขตเลือกตั้งที่ 6 ประกอบด้วย อำเภอลำทะเมนชัย อำเภอเมืองยาง อำเภอประทาย อำเภอโนนแดงและอำเภอคง (เฉพาะตำบลเทพาลัย ตำบลขามสมบูรณ์และตำบลตาจั่น)
เขต 7.
เขตเลือกตั้งที่ 7 ประกอบด้วย อำเภอชุมพวงและอำเภอพิมาย (ยกเว้นตำบลสัมฤทธิ์ ตำบลกระเบื้องใหญ่ ตำบลชีวานและตำบลท่าหลวง)
เขต 8.
เขตเลือกตั้งที่ 8 ประกอบด้วย อำเภอห้วยแถลง อำเภอจักราช และอำเภอเฉลิมพระเกียรติ
ทั้งนี้ หลังจากที่ผู้ได้รับเลือกตั้ง นางทัศนาพร เกษเมธีการุณ ถูกขับออกจากพรรคพลังประชารัฐ เมื่อวันที่ 19 มกราคม พ.ศ. 2565 ได้ย้ายเข้าสังกัดพรรคเศรษฐกิจไทยในเวลาต่อมา และคาดว่าถูกขับออกจากพรรคหลังจากพบว่ากลับมาเป็นสมาชิกพรรคพลังประชารัฐอีกครั้งหนึ่ง
เขต 9.
เขตเลือกตั้งที่ 9 ประกอบด้วย อำเภอหนองบุญมาก อำเภอโชคชัยและอำเภอเมืองนครราชสีมา (เฉพาะตำบลหนองระเวียง ตำบลพะเนา และตำบลหัวทะเล)
เขต 10.
เขตเลือกตั้งที่ 10 ประกอบด้วย อำเภอเสิงสาง อำเภอครบุรีและอำเภอวังน้ำเขียว (เฉพาะตำบลไทยสามัคคีและตำบลวังน้ำเขียว)
เขต 11.
เขตเลือกตั้งที่ 11 ประกอบด้วยอำเภอปักธงชัย อำเภอวังน้ำเขียว (ยกเว้นตำบลไทยสามัคคีและตำบลวังน้ำเขียว) อำเภอเมืองนครราชสีมา (เฉพาะตำบลไชยมงคลและตำบลหนองบัวศาลา) และอำเภอปากช่อง (เฉพาะตำบลวังกะทะ)
ทั้งนี้ หลังจากที่ผู้ได้รับเลือกตั้ง นายสมศักดิ์ พันธ์เกษม ถูกขับออกจากพรรคพลังประชารัฐ เมื่อวันที่ 19 มกราคม พ.ศ. 2565 ได้ย้ายเข้าสังกัดพรรคภูมิใจไทยในเวลาต่อมา 
เขต 12.
เขตเลือกตั้งที่ 12 ประกอบด้วยอำเภอปากช่อง (ยกเว้นตำบลวังกะทะ)
เขต 13.
เขตเลือกตั้งที่ 13 ประกอบด้วยอำเภอด่านขุนทด อำเภอเทพารักษ์และอำเภอสีคิ้ว (เฉพาะตำบลดอนเมือง ตำบลกฤษณา ตำบลวังโรงใหญ่ ตำบลหนองบัวน้อย ตำบลบ้านหันและตำบลกุดน้อย)
เขต 14.
เขตเลือกตั้งที่ 14 ประกอบด้วย อำเภอขามสะแกแสง อำเภอพระทองคำ อำเภอคง (ยกเว้นตำบลเทพาลัย ตำบลขามสมบูรณ์และตำบลตาจั่น) และอำเภอโนนไทย (เฉพาะตำบลสายออ ตำบลโนนไทย ตำบลค้างพลู ตำบลบ้านวังและตำบลบัลลังก์)
จังหวัดบึงกาฬในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562

การเลือกตั้งสมาชิกสภาผู้แทนราษฎรจังหวัดบึงกาฬ พ.ศ. 2562 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 กำหนดให้มีขึ้นในวันที่ 24 มีนาคม พ.ศ. 2562 โดยแบ่งเขตการเลือกตั้งออกเป็น 2 เขตเลือกตั้ง เท่าเดิมจากการเลือกตั้งครั้งก่อนเมื่อปี พ.ศ. 2554 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
เขตเลือกตั้ง.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองบึงกาฬ อำเภอโซ่พิสัย อำเภอปากคาด และอำเภอบุ่งคล้า
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอเซกา อำเภอพรเจริญ อำเภอศรีวิไล และอำเภอบึงโขงหลง
นากาจิมะ คิ-43 ฮายาบูซะ

นากาจิมะ คิ-43 ฮายาบูซะ  ชื่อเล่น ออสการ์ เป็นเครื่องบินขับไล่บนแผ่นดิน ผลิตโดยนากาจิมะแอร์คราฟท์คอมปะนี ใช้โดยกองทัพอากาศทหารบกจักรวรรดิญี่ปุ่น, กองทัพอากาศประเทศแมนจู และกองทัพอากาศไทย ในสงครามโลกครั้งที่สอง
เรือหลวงปรินส์ออฟเวลส์ (R09)

เรือหลวง"ปรินส์ออฟเวลส์"  เป็นเรือลำที่สองของเรือบรรทุกอากาศยานชั้นควีนเอลิซาเบธของราชนาวีสหราชอาณาจักร แล้วเสร็จในปี 2020 ถือเป็นเรือหลวงลำที่เจ็ดที่ได้รับพระราชทานนาม "ปรินส์ออฟเวลส์" เพื่อเฉลิมพระเกียรติเจ้าชายแห่งเวลส์ การก่อสร้างเริ่มขึ้นในปี 2011 และมีส่งมอบแก่ราชนาวีในปี 2019 และเริ่มปฏิบัติการในปี 2023
เรือหลวงปรินส์ออฟเวลส์ (R09) แตกต่างจากเรือบรรทุกเครื่องบินแบบอื่นๆ กล่าวคือไม่ได้ติดตั้งเครื่องยิงปล่อยอากาศยาน (catapult) และระบบช่วยลดความเร็วอากาศยานในการลงจอด (arresting gear) เนื่องจากเรือลำนี้ถูกออกแบบให้ใช้กับอากาศยานขึ้นลงแนวดิ่ง ปัจจุบันเรือลำนี้มีแผนประจำการเครื่องบินรบหลากบทบาทรุ่น F-35B ไลท์นิง 2 จำนวน 40 ลำ และเฮลิคอปเตอร์รุ่น AW101 ที่ติดตั้งระบบแจ้งเตือนภัยทางอากาศล่วงหน้า (airborne early warning) และติดตั้งอุปกรณ์ปราบเรือดำน้ำ อย่างไรก็ตาม ศักยภาพสูงสุดของเรือลำนี้สามารถบรรทุกเครื่องบิน F-35 ได้ถึง 70 ลำ
ราฟฟิโนส

ราฟฟิโนส  เป็นไตรแซ็กคาไรด์ที่ประกอบด้วยกาแล็กโทส ฟรักโทส และกลูโคส ลักษณะเป็นผลึกของแข็งไม่มีสี มีสูตรเคมีคือ C18H32O16 มีน้ำหนักโมเลกุลคือ 504.438 g/mol บางครั้งราฟฟิโนสอาจพบในรูปผลึกของแข็งสีขาว ไม่มีกลิ่น มีรสหวานประมาณ 10% ของซูโครส ชื่อราฟฟิโนสมาจากคำภาษาฝรั่งเศส raffiner แปลว่า ฟอกหรือทำให้บริสุทธิ์
ราฟฟิโนสเป็นหนึ่งในโอลิโกแซ็กคาไรด์ที่มีแกนเป็นซูโครส เรียกว่า ตระกูลราฟฟิโนสของโอลิโกแซ็กคาไรด์ (raffinose family of oligosaccharides หรือ RFO) RFO เป็นสารอนุพันธ์แอลฟา-กาแลกโตซิลของซูโครสที่พบในพืชหลายชนิด เช่น ถั่ว กะหล่ำปลี กะหล่ำดาว บรอกโคลี หน่อไม้ฝรั่ง และธัญพืชเต็มเมล็ด มนุษย์และสิ่งมีชีวิตอื่น เช่น หมู และสัตว์ปีกไม่สามารถย่อยราฟฟิโนสได้เนื่องจากไม่มีเอนไซม์แอลฟา-กาแล็กโตซิเดส (α-GAL) ที่ใช้ย่อย RFO ทำให้เกิดการหมักหมมในลำไส้ส่วนล่างและทำให้ท้องอืด ในขณะที่สิ่งมีชีวิตที่มีเอนไซม์ α-GAL จะสามารถเปลี่ยนราฟฟิโนสให้เป็นกาแล็กโทสและซูโครสผ่านกระบวนการไฮโดรไลซิส
ราฟฟิโนสและซูโครสใช้เป็นสารพื้นฐานในการผลิตซูคราโลส และเป็นส่วนประกอบในมอยเจอไรเซอร์ พรีไบโอติกส์ และวัตถุเจือปนในอาหาร
กองเรืออูที่ 11

กองเรืออูที่ 11  ได้รับการก่อตั้งขึ้นเมื่อวันที่ 15 พฤษภาคม ค.ศ. 1942 ในแบร์เกน ประเทศนอร์เวย์ กองเรือปฏิบัติการส่วนใหญ่ในทะเลเหนือและต่อต้านขบวนรัสเซีย (ชุดของเจดับเบิลยู-, พีคิว-, คิวพี- และอาร์เอ) ในทะเลอาร์กติก กองเรือได้ปฏิบัติการต่าง ๆ ของเรืออูแบบ VII จนถึงเดือนกันยายน ค.ศ. 1944 เมื่อมีการไหลบ่าเข้ามาของเรือแบบ IX บางส่วนจากประเทศฝรั่งเศส อีกยังเป็นกองเรือเดียวที่เข้าสู่สมรภูมิเรืออูแบบ XXI สำหรับการใช้งานในเชิงปฏิบัติ แต่สงครามสิ้นสุดลงก่อนที่"อู-2511" จะออกปฏิบัติการ ซึ่งกองเรือถูกยกเลิกเมื่อวันที่ 9 พฤษภาคม ค.ศ. 1945 พร้อมกับการยอมแพ้ของเยอรมัน
พีระมิดเมเรนเร

พีระมิดแห่งฟาโรห์เมเรนเร ถูกสร้างขึ้นสำหรับฟาโรห์เมเรนเร เนมติเอมซาฟที่หนึ่ง ตั้งแต่สมัยราชวงศ์ที่หกแห่งอียิปต์ ที่ซักการา โดยมีระยะทางห่างจากพีระมิดเปปิที่หนึ่งทางทิศตะวันตกเฉียงใต้เป็นระยะทาง และอยู่ใกล้เคียงกับพีระมิดเจดคาเร มีนามร่วมสมัย คือ "ความงดงานของเมเรนเร" หรือ "ความดีเลิศของความประจักษ์เมเรนเร" ปัจจุบันเหลือแต่ซากปรักหักพัง ยากที่จะเข้าไปเนื่องด้วยไม่ได้เปิดสาธารณะ
พีระมิดถูกสร้างขึ้นด้วยความสูง และความยาวของฐาน โดยทำมุมองศา 53°07'48" ทางหลักภายในยาว โครงสร้างภายนอกสร้างขึ้นมาจากกำแพงอิฐโคลน
จากการสำรวจ พบเพียงที่ฝั่งพระศพอย่างเดียวเท่านั้น จากหลักฐานบ่งชี้ว่าการก่อสร้างพีระมิดหยุดชะงักลงกะทันหัน และไม่สามารถกลับมาสร้างเสร็จให้สมบูรณ์ต่อได้ ด้วยคาดว่าน่าจะเกิดจากปัยจัยการสิ้นพระชนม์ของฟาโรห์
ทางเข้าที่ฝังพระศพนั้นอยู่ทางทิศเหนือ โดยเมื่อลงไปจะเจอกับห้องโถงขนาดใหญ๋ และอีกข้างหนึ่งจะเป็นห้องโถงรอง ด้านขวาของห้องโถงรองจะพบที่ฝังพระศพ ด้านซ้ายจะเป็นห้องเล็ก ๆ อีกห้องหนึ่ง ซึ่งก็คือ ห้องเซอร์แด็ป ภายในห้องฝังพระศพจะพบการตกแต่งด้วยภาพนูนต่ำนูนสูงสีสรรยืนพิงผนัง แม้ว่าจะมีการโจรกรรมภายในพีระมิด แต่สภาพยังคงสมบูรณ์ดีอยู่ เพดานของห้องฝังพระศพถูกสร้างขึ้นตามหลักโหราศาสตร์ และประดับไปด้วยดวงดาว
คอนคาแคฟเนชันส์ลีก ฤดูกาล 2019–20 ลีกซี

คอนคาแคฟเนชันส์ลีก ฤดูกาล 2019–20 ลีกซี เป็นดิวิชันที่สามของคอนคาแคฟเนชันส์ลีกในฤดูกาล 2019–20 โดยมีทีมที่เข้าร่วมการแข่งขันในดิวิชันนี้ทั้งหมด 13 ชาติ
รูปแบบ.
การจัดอันดับทีมวาง.
แต่ละทีมจะถูกจัดอยู่ในโถตามอันดับของทีมจากผลการจัดอันดับของคอนคาแคฟ ประจำเดือนพฤศจิกายน ค.ศ.2018
กลุ่ม.
โปรแกรมการแข่งขันได้รับการยืนยันโดยคอนคาแคฟเมื่อวันที่ 21 พฤษภาคม ค.ศ. 2019
เวลาต่างๆ คือ EDT/EST เป็นไปตามที่ระบุไว้โดยคอนคาแคฟ (เวลาท้องถิ่น, ถ้าแตกต่างจะอยู่ในวงเล็บ)
อันดับผู้ทำประตู.
มีการทำประตู 123 จากการแข่งขัน 30 เฉลี่ย ต่อนัด
การทำประตู 7 ครั้ง
แอสเสท เวิรด์ คอร์ป

บริษัท แอสเสท เวิรด์ คอร์ป จำกัด (มหาชน) (ชื่อย่อ AWC) เป็นบริษัทมหาชนจำกัดในเครือกลุ่มทีซีซี รูปแบบบริษัทผู้ถือหุ้น ประกอบธุรกิจหลักด้านอสังหาริมทรัพย์ ในกลุ่มธุรกิจโรงแรมและการบริการและกลุ่มอสังหาริมทรัพย์เพื่อการพาณิชย์ ประกอบด้วยกลุ่มธุรกิจอสังหาริมทรัพย์เพื่อประกอบกิจการการค้า และกลุ่มธุรกิจอาคารสำนักงาน ปัจจุบันมี วัลลภา ไตรโสรัส บุตรสาวคนรองของเจริญ สิริวัฒนภักดี ดำรงตำแหน่งประธานเจ้าหน้าที่บริหาร และกรรมการผู้จัดการใหญ่
จากข้อมูลเดือนมิถุนายน พ.ศ. 2562 สินทรัพย์หลักของบริษัท ประกอบด้วย โรงแรมและบริการสัดส่วนรายได้ 61% บริหารโรงแรมแมริออท, โรงแรมโอกุระ, โรงแรมบันยันทรี, โรงแรมฮิลตัน และโรงแรมเชอราตัน กลุ่มอาคารสำนักงาน 23% และกลุ่มอสังหาริมทรัพย์เพื่อการค้า เช่น โครงการเอเชียทีค เดอะ ริเวอร์ฟรอนท์ เดสติเนชั่น, เกตเวย์ แอท บางซื่อ เป็นต้น เป็นบริษัทจดทะเบียนในกลุ่มอสังหาริมทรัพย์ที่มีขนาดใหญ่เป็นอันดับ 2 รองจากเซ็นทรัลพัฒนา ณ วันที่ 31 มีนาคม 2562 บริษัทมีสินทรัพย์รวม 92,759.15 ล้านบาท มีผู้ถือหุ้นใหญ่ได้แก่ กลุ่มครอบครัวนายเจริญ สิริวัฒนภักดี ถือหุ้นรวมร้อยละ 77.5 ของทุนจดทะเบียนที่เรียกชำระแล้ว
ธุรกิจของบริษัท.
"ตัวเอน" หมายถึง อยู่ในระหว่างการก่อสร้าง/พัฒนาการโครงการ
ทศ จิราธิวัฒน์

ทศ จิราธิวัฒน์ เป็นนักธุรกิจชาวไทย ทายาทรุ่นที่ 3 ของตระกูลจิราธิวัฒน์ ปัจจุบันดำรงตำแหน่งประธานกรรมการบริหารและประธานเจ้าหน้าที่บริหารกลุ่มเซ็นทรัล
ประวัติ.
ทศเกิดเมื่อวันที่ 13 พฤศจิกายน พ.ศ. 2507 เป็นบุตรคนที่ 10 ของสัมฤทธิ์ จิราธิวัฒน์ และวนิดา จิราธิวัฒน์ สำเร็จการศึกษาระดับมัธยมศึกษาตอนต้นที่โรงเรียนอัสสัมชัญ และระดับมัธยมศึกษาตอนปลายที่ Palmor High School ระดับปริญญาตรี สาขาเศรษฐศาสตร์ มหาวิทยาลัยเวสเลียน และระดับปริญญาโทที่มหาวิทยาลัยโคลัมเบีย
ชีวิตส่วนตัว สมรสกับ ศุกตา จิราธิวัฒน์ อดีตอาจารย์วิชาบัญชี โรงเรียนสาธิตแห่งมหาวิทยาลัยเกษตรศาสตร์ มีบุตรชาย 2 คน ชื่อ อาคาร จิราธิวัฒน์ และฤทธิ์ จิราธิวัฒน์
รางวัล.
พ.ศ. 2550 — รางวัลนักทรัพยากรมนุษย์ดีเด่นแห่งประเทศไทย (Thailand Top 100 HR Award) จากสถาบันทรัพยากรมนุษย์ มหาวิทยาลัยธรรมศาสตร์
เจมส์ วาน

เจมส์ วาน (เกิด 26 กุมภาพันธ์ ค.ศ. 1977)เป็นผู้กำกับภาพยนตร์ นักเขียนบท และผู้อำนวยการสร้าง ชาวออสเตรเลียที่เกิดในประเทศมาเลเซีย เขาเป็นที่รู้จักในฐานะผู้กำกับภาพยนตร์สยองขวัญเรื่อง "ซอว์: เกมต่อตาย..ตัดเป็น" (2004) และสร้าง หุ่นเชิดบิลลี่
เขายังกำกับภาพยนตร์เรื่อง "อาถรรพ์ผีใบ้" และ "คนคลั่ง...ฆ่า สั่ง ตาย" (ในปี 2007), "วิญญาณตามติด" (2010), "เดอะ คอนเจอริ่ง: คนเรียกผี" และ "วิญญาณยังตามติด 2" (ในปี 2013), "เร็ว..แรงทะลุนรก 7" (2015), "เดอะ คอนเจอริ่ง: คนเรียกผี 2" (2016) และ "อควาแมน: เจ้าสมุทร" (2018) "เร็ว..แรงทะลุนรก 7" และ "อควาแมน: เจ้าสมุทร" แต่ละเรื่องทำรายได้มากกว่า 1 พันล้านดอลลาร์สหรัฐ ทำให้วานเป็นผู้กำกับคนที่แปดที่มีภาพยนตร์ทั้งสองเรื่องทำเงินทะลุ 1 พันล้านดอลลาร์สหรัฐ
ผลตอบรับ.
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 11 เรื่องของ เจมส์ วาน
 0–59% คำวิจารณ์ที่นักวิจารณ์ไม่ชอบ 60–100% คำวิจารณ์ที่นักวิจารณ์ชอบ<br> 
สีแดง 0–19 คำวิจารณ์ที่นักวิจารณ์ไม่ชอบเลย 20–39 คำวิจารณ์ที่นักวิจารณ์ไม่ชอบ สีส้ม 40–60 คำวิจารณ์ที่นักวิจารณ์ให้ปานกลาง สีเขียว 61–80 คำวิจารณ์ที่นักวิจารณ์ชอบ 81–100 คำวิจารณ์ที่นักวิจารณ์ชอบมาก<br> 
$ ดอลลาร์สหรัฐ<br>
อินทรีแดง (ละครโทรทัศน์ พ.ศ. 2562)

อินทรีแดง  เป็นละครโทรทัศน์ไทยแนวแอ็คชั่น-ดราม่าออกอากาศทาง ช่อง 7HD ตั้งแต่วันที่ 10 ตุลาคม 2562 ถึง 28 พฤศจิกายน 2562 นำแสดงโดย อรรคพันธ์ นะมาตร์ เป็นตัวละครเดียวกันกับในชื่อเรื่อง, เมลดา สุศรี ซึ่งเป็นวีรบุรุษที่มีอุดมการณ์ ช่วยเหลือผู้อื่น ใส่หน้ากากนกอินทรีสีแดง เป็นการรีเมคเรื่องราวในอินทรีแดงขึ้นมาใหม่ (แต่เหตุการณ์ยังไม่ถึงเรื่องราวในเรื่อง อินทรีทอง)
เนื้อเรื่องย่อ.
โรม ฤทธิไกร สูญเสียพี่ชายคือ สารวัตรรัจกร ฤทธิไกร จึงพยายามหาทางทวงคืนความถูกต้อง นัยหนึ่งคือการล้างแค้นให้พี่ชายด้วย โดยโรมจะสวมหน้ากากสีแดงพรางหน้าตา และใช้ฉายาว่า อินทรีแดง เพื่อปราบปรามคนชั่ว ที่กฏหมายและเจ้าหน้าที่ปราบปรามไม่ได้ แต่หน้าฉาก โรมจะเป็นแค่นักธุรกิจเพลย์บอยธรรมดาคนหนึ่ง ต่อมาโรมต้องเข้าไปเป็นสายสืบอยู่ในกลุ่มไป่หลงในฐานะ สิงห์ ซึ่งเขาจะต้องร่วมมือกับ วาสนา เทียนประดับ ในการทำลายล้างองค์กรไป่หลง อันเป็นต้นเหตุแห่งอาชญากรรมทั้งหมดให้ได้
งานสร้าง.
ในปี 2561 โอลิเวอร์ บีเวอร์ ผู้อำนวยการสร้างของบริษัท ไนน์ บีเวอร์ ฟิล์ม ได้นำเอานวนิยาย อินทรีแดง มาสร้างใหม่ โดยออกอากาศทาง ช่อง 7HD โดยได้ สมภพ เวชชพิพัฒน์ เขียนบทอิงจากบทประพันธ์ของเศก ดุสิต ต่อมาในเดือนกุมภาพันธ์ 2559 มีการบวงสรวงละครเรื่องนี้ และทางค่ายไนน์ บีเวอร์ ได้ประกาศว่า บุคคลที่จะเป็น อินทรีแดง คือ อรรคพันธ์ นะมาตร์ และ วาสนา เทียนประดับ คือ เมลดา สุศรี
การคัดเลือกนักแสดง.
โอลิเวอร์ บีเวอร์ ตัดสินใจเลือกอรรคพันธ์มารับบทเป็นอินทรีแดง ซึ่งหลังจากที่คัดเลือกแล้วจึงได้ทราบว่า อรรคพันธ์มีวันเกิด และเดือนเกิดเดียวกันกับมิตร ชัยบัญชา เจ้าของบทอินทรีแดงต้นฉบับ
ศาสนาในประเทศอิสราเอล

ศาสนาในประเทศอิสราเอล ถือเป็นวัฒนธรรมและวิถีชีวิตที่โดดเด่นของชาวอิสราเอล เพราะศาสนาถือเป็นสิ่งที่มีบทบาทยิ่งต่อประวัติศาสตร์ประเทศ และประเทศอิสราเอลเป็นชาติเดียวในโลกที่ประชากรส่วนใหญ่นับถือศาสนายูดาห์ จากข้อมูลจากสำนักข้อมูลส่วนกลางอิสราเอลเมื่อ พ.ศ. 2554 ระบุว่าประชากรส่วนใหญ่เป็นชาวยิวร้อยละ 75.4 ชาวอาหรับร้อยละ 20.6 และชนกลุ่มน้อยอื่น ๆ ร้อยละ 4.1 ส่วนข้อมูลการนับถือศาสนาเมื่อ พ.ศ. 2562 ระบุว่าประชากรส่วนใหญ่นับถือศาสนายูดาห์ร้อยละ 74.2 ศาสนาอิสลามร้อยละ 17.8 ศาสนาคริสต์ร้อยละ 2 และลัทธิดรูซร้อยละ 1.6 นอกนั้นนับถือศาสนาอื่น ๆ เช่น ศาสนาสะมาริตัน ศาสนาบาไฮ และไม่นับถือศาสนา รวมกันร้อยละ 4.4 สำนักวิจัยพิวจัดอันดับให้ประเทศอิสราเอลเป็นชาติที่ "มีปัญหาการสู้รบในสังคมอันเกิดจากศาสนา" ในอันดับที่ 5 และจัดให้เป็นชาติที่ "มีความขัดแย้งรุนแรงกับคนต่างศาสนา" อันดับที่ 6
ประเทศอิสราเอลไม่มีรัฐธรรมนูญ หากแต่มีกฎหมายพื้นฐานรองรับรัฐธรรมนูญที่ระบุว่าประเทศอิสราเอลเป็น "รัฐยิว" (Jewish state) กฎหมายพื้นฐานนี้จะใช้ควบคู่ไปกับรัฐสภาเดี่ยว (Knesset) การตัดสินใจต่าง ๆ จะขึ้นอยู่กับศาลฎีกาอิสราเอลและกฎหมายจารีตอื่นในปัจจุบัน มีการเสนอการอารักขาการปฏิบัติศาสนกิจบางประการแก่ศาสนิกชนโดยไม่เสียค่าใช้จ่ายภายในประเทศ สำนักวิจัยพิวระบุว่าประเทศอิสราเอลมีข้อจำกัดทางศาสนาอยู่ในระดับ "สูง" โดยเฉพาะนิกายที่ไม่ใช่สายย่อยของศาสนายูดาห์นิกายออร์ทอดอกซ์จะถูกจำกัด
กฎหมายอิสราเอลให้การยอมรับอย่างเป็นทางการห้าศาสนา ทั้งหมดล้วนเป็นศาสนาอับราฮัม ได้แก่ ศาสนายูดาห์ ศาสนาคริสต์ ศาสนาอิสลาม ลัทธิดรูซ และศาสนาบาไฮ นอกจากนี้ยังให้การยอมรับนิกายย่อยของศาสนาคริสต์อย่างเป็นทางการ ได้แก่ นิกายโรมันคาทอลิก นิกายอาร์มีเนียคาทอลิก นิกายมารอไนต์ นิกายกรีกคาทอลิก นิกายซีรีแอกคาทอลิก นิกายแคลเดียนคาทอลิก นิกายอีสเทิร์นออร์ทอดอกซ์ นิกายกรีกออร์ทอดอกซ์ นิกายออเรียนทัลออร์ทอดอกซ์ นิกายซีรีแอกออร์ทอดอกซ์ นิกายอาร์มีเนียอะโพสตาลิก และนิกายแองกลิคัน ความสัมพันธ์ทางศาสนา เช่น ยิวกับไม่ใช่ยิว มุสลิมกับคริสต์ศาสนิกชน หรือแม้แต่ชาวยิวด้วยกันเองคือ กลุ่มออร์ทอดอกซ์ กลุ่มปฏิรูป และกลุ่มอนุรักษ์นิยม ทั้งหมดล้วนมีความตึงเครียดบ่อยครั้ง
อาราบิโนส

อาราบิโนส  เป็นมอโนแซ็กคาไรด์ที่มีลักษณะเป็นผลึกสีขาวหรือไม่มีสี ไม่มีกลิ่น มีสูตรเคมีคือ C5H10O5 มีน้ำหนักโมเลกุล 150.13 g/mol ชื่ออาราบิโนสมาจากกัมอาราบิก ซึ่งใช้สกัดอาราบิโนสเป็นครั้งแรก ในธรรมชาติพบอาราบิโนสชนิด L มากกว่าชนิด D อาราบิโนสมีความเกี่ยวข้องกับพอลิเมอร์ชีวภาพ เช่น เฮลิเซลลูโลสและเพกทิน ซึ่งเป็นส่วนประกอบหลักของผนังเซลล์
อาราบิโนสเป็นมอโนแซ็กคาไรด์ชนิดอัลโดเพนโทส หรือมอโนแซ็กคาไรด์ที่มีอะตอมคาร์บอน 5 อะตอม และมีหมู่ฟังก์ชันอัลดีไฮด์ อาราบิโนสมีไครัลเซ็นเตอร์ 3 ตำแหน่ง เช่นเดียวกับไลโซส, ไรโบส และไซโลส ไครัลเซ็นเตอร์เป็นโมเลกุลที่ไม่มีระนาบสมมาตร ทำให้ไม่สามารถซ้อนทับกับโมเลกุลที่เหมือนตัวเองได้ เปรียบได้กับการนำโมเลกุลไปส่องกระจก จะพบว่าถึงแม้จะมีโครงสร้างเหมือนกัน แต่โมเลกุลภาพจริงและโมเลกุลภาพสะท้อนมีการจัดเรียงอะตอมที่ต่างกัน เนื่องจากมีไครัลเซ็นเตอร์ 3 ตำแหน่ง ทำให้อัลโดเพนโทสมี 8 สเตอริโอไอโซเมอร์ หรือมีสูตรเคมีเหมือนกัน แต่โครงสร้างต่างกัน อาราบิโนสสามารถสังเคราะห์ได้จากกลูโคสผ่านกระบวนการการย่อยสลายโวห์ล (Wohl degradation)
อาราบิโนสใช้เป็นอาหารเลี้ยงเชื้อ มีคุณสมบัติยับยั้งซูเครส เอนไซม์ที่ใช้ย่อยซูโครสให้กลายเป็นกลูโคสและฟรักโทสในลำไส้เล็ก ทำให้อาราบิโนสอาจใช้ในอาหารสำหรับผู้ป่วยเบาหวาน และอาจใช้เป็นพรีไบโอติกส์สำหรับไบฟิโดแบคทีเรียในระบบทางเดินอาหาร เนื่องจากร่างกายไม่สามารถย่อยอาราบิโนสได้
ควีนส์คอลเลจ

ควีนส์คอลเลจ (Queens' College) มีชื่อเรียกอีกอย่างว่า ราชวิทยาลัยควีนส์ หรือ สมเด็จพระราชินีนาถราชวิทยาลัย เป็นหนึ่งในบรรดาวิทยาลัยที่เก่าแก่ที่สุดและใหญ่ที่สุดของมหาวิทยาลัยเคมบริดจ์ และเป็นหนึ่งในวิทยาลัยชั้นนำด้านวิชาการในระดับสูงสุดห้าอันดับแรกของมหาวิทยาลัยเคมบริดจ์ มีศิษย์เก่าที่ชื่อเสียงทั้งเชื้อพระวงศ์, ขุนนาง, นักการศาสนา, นักการเมือง, นักดาราศาสตร์ และอื่น ๆ 
ราชวิทยาลัยควีนส์ ก่อตั้งเมื่อปี พ.ศ. 1991 (ค.ศ. 1448) โดยพระนางมาร์กาเร็ตแห่งอองชู สมเด็จพระราชินีแห่งอังกฤษ ในพระเจ้าเฮนรีที่ 6 แห่งอังกฤษ จากราชวงศ์แลงคัสเตอร์ และได้รับการสถาปนา ซ้ำอีกครั้งโดย เอลิซาเบธ วูดวิลล์ สมเด็จพระราชินีแห่งอังกฤษ ในพระเจ้าเอ็ดเวิร์ดที่ 4 แห่งอังกฤษ จากราชวงศ์ยอร์ค ซึ่งทั้งสองราชวงศ์เป็นคู่แข่งกันในสงครามดอกกุหลาบ ดังนั้นชื่อภาษาอังกฤษของวิทยาลัย คำว่า Queens จึงมีอักษร s ลงท้าย 
ราชวิทยาลัยควีนส์ เป็นวิทยาลัยเดียวของเคมบริดจ์ ที่ได้รับพระมหากรุณาธิคุณจากสมเด็จพระราชนีนาถแห่งอังกฤษ หลายพระองค์ ทรงรับไว้ในพระบรมราชินูปถัมภ์ รวมถึง สมเด็จพระราชินีนาถเอลิซาเบธที่ 2 แห่งสหราชอาณาจักร ได้ทรงพระกรุณาโปรดเกล้าฯ รับราชวิทยาลัยควีนส์ ไว้ในพระบรมราชินูปถัมภ์เช่นกัน ซึ่งในเดือนกรกฎาคม ปี พ.ศ. 2562 สมเด็จพระราชินีนาถเอลิซาเบธที่ 2 ได้เสด็จพระราชดำเนินมาเยี่ยมและเสวยพระกระยาหารกลางวันที่ทางราชวิทยาลัยควีนส์ได้ถวายการรับรอง
เนื่องด้วยพื้นที่ของราชวิทยาลัยฯ ครอบคลุมสองฝั่งคลองเคม (Cam River) เชื่อมโดยสะพานคณิตศาสตร์ (Mathematical Bridge) ที่มีชื่อเสียงและเป็นจุดท่องเที่ยวสำคัญแห่งหนึ่งของมหาวิทยาลัยเคมบริดจ์ ระหว่างพื้นที่สองฝั่ง โดยมีศัพท์เรียกพิเศษว่า ฝั่งสลัว (ฝั่งเก่า, dark side) และฝั่งสว่าง (ฝั่งใหม่, light side)
ไทยลีก 3 ฤดูกาล 2563 – ตอนล่าง

ไทยลีก 3 ฤดูกาล 2563 – ตอนล่าง เป็นส่วนหนึ่งของการแข่งขันฟุตบอลไทยลีก 3 ซึ่งเป็นการแข่งขันฟุตบอลในระดับที่ 3 ของระบบลีกไทย โดยมีสโมสรที่เข้าร่วมการแข่งขันทั้งหมด 14 สโมสร
สโมสร.
สนามเหย้าและที่ตั้ง.
หมายเหตุ
คิยา

พระนามและพระยศ.
พระนามของพระองค์ยังเป็นข้อถกเถียงอยู่ โดยพระนาม คิยา อาจจะเป็นพระนามลำลอง อาจใช้แทนพระนามเต็มหรือเป็นพระนามในภาษาต่างประเทศอย่างเช่น พระนางทาดูเคปา พระราชธิดาในกษัตริย์ธัชรัตตาแห่งไมตานนี ซึ่งพระองค์ได้อภิเษกสมรสกับฟาโรห์อเมนโฮเทปที่ 3 ในช่วงท้ายของการครองราชย์ และในบันทึกแห่งอาร์มานาระบุว่าพระนางทาดูเคปาเป็นสตรีที่จะมีสามีได้ โดยเฉพาะอย่างยิ่งบันทึกแห่งอาร์มานาในช่วงที่ 27 ถึงช่วงที่ 29 ยืนยันว่า พระนางทาดูเคปาเป็นพระมเหสีในฟาโรห์อเคนาเทน ดังนั้นนักไอยคุปต์วิทยาจึงสันนิษฐานว่า พระนางทาดูเคปา กับ พระนางคิยา คือบุคคลคนเดียวกัน อย่างไรก็ตามยังไม่มีหลักฐานที่จะมายืนยันว่าพระองค์เป็นชาวอียิปต์โบราณ
การประท้วงในอิรัก พ.ศ. 2562–2564

การประท้วงในอิรัก พ.ศ. 2562–2564 เป็นชุดการประท้วงในประเทศอิรักที่เริ่มเกิดขึ้นในวันที่ 1#เปลี่ยนทาง ตุลาคม ค.ศ. 2019 ซึ่งเป็นวันที่นักเคลื่อนไหวจัดการประท้วงในสื่อสังคมทั่วเขตผู้ว่าการทางตอนกลางและตอนใต้ของประเทศอิรัก เพื่อประท้วงทั้งการฉ้อราษฎร์บังหลวงวงเรื่อง, การว่างงาน, การแบ่งพวกทางการเมือง, บริการสาธารณระย่ำแย่ และการแทรกแซง การประท้วงลุกลามถึงการเรียกร้องให้โค่นรัฐบาลอิรัก ฝ่ายรัฐบาลใช้กองกำลังติดอาวุธที่อิหร่านหนุนหลัง ซึ่งใช้กระสุนจริง, นักแม่นปืน, น้ำร้อน, แก๊สพริกไทยร้อน และแก๊สน้ำตาต่อผู้ประท้วง ทำให้มีผู้เสียชีวิตและบาดเจ็บหลายคน
ผู้ประท้วงเรียกร้องให้หยุดระบบการเมืองแบบแบ่งแยกที่สหรัฐและพันธมิตรจัดตั้งขึ้นหลังการรุกรานที่นำโดยสหรัฐใน ค.ศ. 2003 และการประท้วงครั้งนี้ถือเป็นการก่อความไม่สงบมากที่สุดนับตั้งแต่การุกรานใน ค.ศ. 2003
ปอกราเดตส์

ปอกราเดตส์  เป็นเมืองและเทศบาลในตอนกลางของประเทศแอลเบเนีย ตั้งอยู่บนชายฝั่งของทะเลสาบโอครีด ทะเลสาบนี้เป็นหนึ่งในทะเลสาบที่ลึกและเก่าแก่ที่สุดของยุโรป ปอกราเดตส์ตั้งอยู่ในเขตคอร์ช
เมืองนี้ล้อมรอบด้วยเนินเขาทางด้านใต้และตะวันตก และมีทะเลสาบอยู่ทางด้านตะวันออกและด้านเหนือของเมือง เมืองนี้มีทางหลวงเชื่อมโยงไปยังติรานา เอลบาซาน และคอร์ชผ่าน เมืองนี้อยู่ทางตะวันออกเฉียงใต้ของ เอลบาซาน ทางตะวันตกเฉียงใต้ของโอครีดในนอร์ทมาซิโดเนีย ทางเหนือของคอร์ช และทางตะวันตกเฉียงเหนือของโฟลรินาในกรีซ
ชาลส์ มาร์ทิเน

ชาลส์ อันเดร มาร์ทิเน (ในฉากเครดิตบางครั้งเขียนนามสกุลเป็น "Martinee" หรือ "Martinez"; เกิด 17 กันยายน ค.ศ. 1955) เป็นนักแสดงชาวอเมริกัน เขาเป็นที่รู้จักจากการพากย์เสียงเป็นมาริโอในแฟรนไชส์"ซูเปอร์มาริโอ"ใน ค.ศ. 1991 ถึง 2023 เขายังพากย์ตัวละครอื่นอีก เช่น ลุยจิ, วาริโอ, วาลุยจิ และมาริโอกับลุยจิวัยทารก ก่อนลงจากตำแหน่งนักพากย์และกลายเป็นแบรนด์แอมบาสเดอร์ของซีรีส์นี้อย่างเป็นทางการ
มาร์ทิเนยังเป็นที่รู้จักจากการพากย์เป็น Paarthurnax ใน "" ค.ศ. 2011 และมาเจนตาในแฟรนไชส์"ดราก้อนบอล"ตั้งแต่ ค.ศ. 2022
ชีวิตช่วงต้น.
ชาลส์ อันเดร มาร์ทิเนเกิดเมื่อวันที่ 17 กันยายน ค.ศ. 1955 ที่แซนโฮเซหรือคูเพอร์ทีโน รัฐแคลิฟอร์เนีย#เปลี่ยนทาง จากพ่อชื่อฌัก เรอเน ปีแยร์ มาร์ติแน  เขาเป็นคนสุดท้องจากลูกสองคน มาร์ทิเนมีพี่ชายชื่อจอห์น มาร์ทิเนสูงกว่าจอห์นแม้จะเป็นคนสุดท้อง และในขณะที่พี่ชายเป็นคนเอ็กซ์โทรเวิร์ด ชาร์ลส์กลับขี้อายและมีความวิตกกังวลมากกว่าเมื่อครั้งยังหนุ่ม#เปลี่ยนทาง ครอบครัวฝั่งแม่ย้ายเข้าประเทศนี้ตั้งแต่การโดยสารเมย์ฟลาวเวอร์#เปลี่ยนทาง ส่วนพ่อเติบโตที่ปารีส ประเทศฝรั่งเศส และปู่ของมาร์ทิเนเคยเข้ารบในสงครามโลกครั้งที่หนึ่งภายใต้นายพลเพอร์ชิง เพื่อที่จะได้มีสิทธิ์เป็นพลเมืองอเมริกัน จากนั้นพวกเขาเดินทางมาสหรัฐอเมริกาตอนมาร์ทิเนยังเป็นเด็ก ทำให้เขาเป็นลูกครึ่งฝรั่งเศส-อเมริกัน#เปลี่ยนทาง 
ครอบครัวของเขาเคยย้ายไปอยู่ที่บาร์เซโลนา ประเทศสเปนตอนเขาอายุ 12 ขวบ โดยเข้าเรียนในโรงเรียนมัธยมศึกษาตอนต้นสัญชาติอเมริกัน หลังอยู่ที่สเปน 3 ปี พวกเขาจึงย้ายไปปารีส ประเทศฝรั่งเศสใน ค.ศ. 1969 ทำให้มาร์ทิเนสามารถพูดภาษาสเปนและฝรั่งเศสได้คล่อง เขาสามารถพูดภาษาอิตาลีได้เพียงส่วนหนึ่ง#เปลี่ยนทาง เขาเข้าเรียนที่ American School of Paris และจบการศึกษาใน ค.ศ. 1974#เปลี่ยนทาง 
อาชีพ.
เขาเริ่มทำงานให้กับนินเท็นโดใน ค.ศ. 1990 โดยการพากย์เสียงเป็นมาริโอในวิดีโอเกม 
มาร์ทิเนได้งานนี้ เพราะว่าวันหนึ่ง เพื่อนของเขาบอกว่ามีงานรับสมัคร "พูดกับผู้คนในฐานะช่างประปา " (talk to people as a plumber) เขาไปถึงที่นั่นตอนนาทีสุดท้ายก่อนที่ผู้กำกับจะเก็บของ เขาจึงถามผู้กำกับว่า "ให้ผมอ่านอันนี้ได้ไหม?" ทางผู้กำกับอนุญาตให้อ่านแล้วกล่าวว่า "สมมุติว่าคุณเป็นช่างประปาจากบรุกลิน" ตอนแรก มาร์ทิเนว่าแผนพูดเป็นเสียงอเมริกันเชื้อสายอิตาลีที่มีเสียงลึกและแหบ เขาจึงคิดว่าเสียงนี้เด็กอาจจะไม่ชอบ ดังนั้งเขาจึงทำเสียงให้นุ่มและดูเป็นมิตร มาร์ทิเนกล่าวว่าเขาได้แรงบันดาลใจจากPetruchioในเรื่อง "The Taming of the Shrew" ของวิลเลียม เชกสเปียร์.
เขาพากย์เสียงเป็นมาริโอ, ลุยจิ, วาริโอ, วาลุยจิ, โท้ดส์วอร์ธ, เมทัลมาริโอ, ชาโดว์มาริโอ, เพียนตา (ชาย), มินิมาริโอ, เบบีมาริโอ, เบบีลุยจิ, เบบีวาริโอ, วาร์ท, เมาเซอร์, ไทรไคลด์ และคลอว์กริป ผลงานของเขาปรากฏในเกมทั้งรุ่นภาษาอังกฤษและภาษาญี่ปุ่น และเขาได้รับการบันทึกลงในบันทึกสถิติโลกกินเนสส์ในฐานะบุคคลที่พากย์ตัวละครเดียวกันในเกมมากกว่า 100 เกม
ชีวิตส่วนตัว.
ใน ค.ศ. 2013 มาร์ทิเนถูกขับออกจากบ้านของเขาที่เซาซาลิโต รัฐแคลิฟอร์เนีย หลังเกิดข้อพิพาททางกฎหมายกับครอบครัวของเจ้าของบ้านที่เพิ่งเสียชีวิตไป มาร์ทิเนไม่พอใจกับบ้านหลังอื่นที่ราคาพอ ๆ กัน เขาจึงกลายเป็นคนไร้บ้านไปอีกห้าปี โดยใช้เวลาไปกับงานอีเวนต์เกมต่าง ๆ
มาร์ทิเนผู้ใช้ชีวิตส่วนใหญ่ในวัยหนุ่มที่ทวีปยุโรป พูดภาษาฝรั่งเศสและสเปนได้คล่อง และภาษาอิตาลีได้ส่วนหนึ่ง เขาอาศัยอยู่ร่วมกับเพื่อนของเขาที่ประเทศเนเธอร์แลนด์
เพียร เวชบุล

แพทย์หญิง คุณหญิงเพียร เวชบุล (27 พฤศจิกายน พ.ศ. 2441 – 20 เมษายน พ.ศ. 2527) ถือเป็นหนึ่งในแพทย์หญิงคนแรก ๆ ของประเทศไทย เป็นผู้บุกเบิกทางด้านสุขภาพสตรีในประเทศไทย ได้รับการยกย่องว่าเป็น "แม่พระ" เนื่องจากอุทิศตนเพื่อเด็กกำพร้า โสเภณีและรักษากามโรค เพียรก่อตั้งมูลนิธิพีระยานุเคราะห์เพื่อช่วยเหลือสตรี เด็ก และสตรีนอกสมรส
ประวัติ.
ชีวิตส่วนตัว.
เพียร เวชบุล มีนามสกุลเดิมว่า ฮุนตระกูล เกิดที่ตำบลสบตุ๋ย อำเภอเมือง จังหวัดลำปาง เป็นบุตรของนายตรงกิจ และนางพันธ์ ฮุนตระกูล คหบดีเมืองลำปาง มีพี่ชาย 1 คน แต่เสียชีวิตแต่ยังเด็ก มารดาได้ฝากให้คุณยายเลี้ยง จนอายุ 7 ปี 
การศึกษา.
เข้ากรุงเทพเพื่อศึกษาต่อะดับประถมที่โรงเรียนเสาวภา และชั้นมัธยมศึกษาปีที่ 6 ที่โรงเรียนเซนต์โยเซฟคอนเวนต์ จากนั้นเข้าสมัครเรียนที่โรงเรียนแพทย์ยาลัย ณ ศิริราชพยาบาล แต่ไม่รับเข้าศึกษาเพราะยังไม่ปรากฏว่ามีผู้หญิงเรียนแพทย์ จึงเดินทางไปศึกษาวิชาภาษาฝรั่งเศสที่โรงเรียนเซนต์ปอลคอนแวนต์ในกรุงไซ่ง่อน เวียดนาม เป็นเวลา 1 ปี แล้วได้มาเป็นครูที่โรงเรียนอัสสัมชัญคอนแวนต์ และโรงเรียนเซนต์โยเซฟคอนเวนต์ เป็นเวลาประมาณ 2 ปี จากนั้นได้ไปศึกษาที่โรงเรียนลีเชบูมาเฟมองต์ ประเทศฝรั่งเศสโดยตามเสด็จพระองค์เจ้าประภาวสิทธิ์นฤมล พระชายาเสด็จในกรมพระกำแพงเพชรอัครโยธิน จนได้เรียนเตรียมวิทยาศาสตร์การแพทย์ และโรงเรียนแพทย์ ได้รับปริญญาทางการแพทย์มหาวิทยาลัยปารีส แพทยศาสตร์บัณฑิต คณะแพทยศาสตร์ ใช้เวลาศึกษาที่ฝรั่งเศสนาน 15 ปี จบในปี พ.ศ. 2476
การทำงาน.
เพียรเดินทางกลับประเทศไทยปี พ.ศ. 2480 ได้รับการบรรจุเป็นแพทย์โท กรมสาธารณสุข ทำงานราชการได้เพียง 1 ปี ต่อมา พ.ศ. 2481 ก่อตั้งมูลนิธิพีระยานุเคราะห์ ในพระอุปถัมภ์ของสมเด็จพระศรีนครินทราบรมราชชนนี เพื่อช่วยเหลือสตรี เด็ก และสตรีนอกสมรส จากนั้นเป็นประธานผู้ก่อตั้งบ้านเกร็ดตระการ ดูแลให้การสงเคราะห์โสเภณี
ในปี พ.ศ. 2484 เป็นนายแพทย์โท แผนกกามโรค กองแพทย์สังคม กระทรวงสาธารณสุข พ.ศ. 2485–2492 เป็นหัวหน้าแผนกโรคติดต่อเรื้อรัง กองโรคติดต่อ พ.ศ. 2493–2495 เป็นหัวหน้าแพทย์โทประจำกรม (บางรัก) พ.ศ. 2496–2497 เป็นนายแพทย์โท แผนกป้องกันและบำบัดกามโรค กองกามโรค พ.ศ. 2499–2500 เป็นนายแพทย์โท รักษาการแทนผู้อำนวยการ กองควบคุมกามโรคและคุดทะราด พ.ศ. 2501–2505 เป็นนายแพทย์เอก ประจำกองควบคุมกามโรคและคุดทะราด
หมอเพียรได้รับรางวัล Spirit of Achievement ประจำปี 2506 จากมหาวิทยาลัยแพทย์อัลเบิร์ตไอน์สไตน์ แห่งเยชิวาในนครนิวยอร์ก ในฐานะที่ได้รับการเลือกให้เป็นสตรีนานาชาติที่ได้บำเพ็ญประโยชน์เพื่อมนุษยชาติ เพียรรับพระราชทานเหรียญตติยจุลจอมเกล้า และได้รับพระราชทานทุติยจุลจอมเกล้า ฮอลลีวูดยังได้สร้างภาพยนตร์เกี่ยวกับเธอในภาพยนตร์เรื่อง "ผู้หญิงมหัศจรรย์"
หมอเพียรได้รับนามสกุลพระราชทานใหม่ว่า เวชบุล จากสมเด็จพระศรีนครินทราบรมราชชนนี ในสมัย จอมพล ป. พิบูลสงคราม เป็นนายกรัฐมนตรี
เครื่องราชอิสริยาภรณ์.
ต่างประเทศ.
 <id>155194</id>
 <redirect title="แม่แบบ:Country data France" />
 <revision>
 <id>1018478</id>
 <timestamp>2008-03-26T12:46:18Z</timestamp>
 <contributor>
 <username>Lerdsuwa</username>
 <id>436</id>
 </contributor>
 <comment>เปลี่ยนทางไปที่ </comment>
 <origin>1018478</origin>
 <model>wikitext</model>
 <format>text/x-wiki</format>
เคโจ

เคโจ  หรือ คย็องซ็อง (เกาหลี: ) เป็นเขตการปกครองในเกาหลีภายใต้การปกครองของญี่ปุ่น โดยได้สอดคล้องกับกรุงโซลซึ่งเป็นเมืองหลวงของเกาหลีใต้ในปัจจุบัน
อารูบาดูชีเตรา

อารูบาดูชีเตรา (Aruba Dushi Tera) (อารูบา ดินแดนอันอ่อนหวาน) เป็นเพลงชาติอารูบา เป็นเวอลทซ์ประพันธ์โดย Juan Chabaya Lampe และทำนองประพันธ์โดย Rufo Wever ประโยคท้ายประพันธ์ Hubert (Lio) Booi ได้เป็นที่ยอมรับและนำไปใช้เป็นเพลงชาติเมื่อวันที่ 18 มีนาคม ค.ศ. 1976 แต่งเป็นภาษาปาเปียเมนตู
แหล่งข้อมูล.
ฟังเสียงบทความนี้  
ไฟล์เสียงนี้ถูกสร้างขึ้นจากรุ่นของบทความ "อารูบาดูชีเตรา" เมื่อวันที่ 2005-08-18 และอาจไม่ใช่การแก้ไขล่าสุด
เพลงสรรเสริญยุโรป

"เพลงสรรเสริญยุโรป" (,) เป็นบทเพลงแทนทวีปยุโรปและรวมถึงสหภาพยุโรป สภายุโรปเลือกใช้บทเพลงนี้เป็นเพลงสรรเสริญตั้งแต่ ค.ศ. 1972
ฟรีดริช ชิลเลอร์ ได้ประพันธ์บทกวีที่เรียกว่า "โอเดออันดีฟร็อยเดอ"  ใน ค.ศ. 1785 เพื่อเฉลิมฉลอง "ความเป็นพี่น้องของมนุษยชาติ" และภายหลังการเสียชีวิตของชิลเลอร์ บทกลอนนี้ได้ถูกนำไปแต่งเป็นท่อนร้องในบทเพลง "ซิมโฟนีหมายเลข 9" ของลูทวิช ฟัน เบทโฮเฟิน
นักการเมืองชาวออสเตรีย ริชชาร์ท นิคโคเลาส์ ฟ็อน คูเดินโฮเวอ-คาแลร์กี ได้เสนอให้ใช้ท่อนร้องในบทเพลงดังกล่าวเป็นเพลงสรรเสริญยุโรปใน ค.ศ. 1955 ข้อเรียกร้องของเขาสัมฤทธิ์ผลในอีกสิบหกปีต่อมา การประชุมสมัชชาสภายุโรปใน ค.ศ. 1971 ได้มีมติให้ท่อนร้องในบทเพลงดังกล่าวของเบทโฮเฟินเป็นเพลงสรรเสริญยุโรป และได้ประกาศใช้อย่างเป็นทางการตั้งแต่วันที่ 19 มกราคม ค.ศ. 1972
ริยาลกาตาร์

ริยาลกาตาร์ (สัญลักษณ์: QR หรือ ; รหัส: QAR) เป็นสกุลเงินของรัฐกาตาร์ ซึ่งแบ่งออกเป็น 100 ดาร์ฮอม  และตัวย่อเป็นทั้ง QR (อังกฤษ) หรือ (อาหรับ)
ประวัติ.
จนถึงปี ค.ศ. 1966 กาตาร์ใช้เงินรูปีอินเดียเป็นสกุลเงินตราของตนเอง ในรูปของรูปีอ่าว เมื่อประเทศอินเดียลดค่าเงินรูปีในปี ค.ศ. 1966 กาตาร์พร้อมด้วยรัฐอื่น ๆ ที่ใช้รูปีอ่าวเลือกที่จะมุ่งเสนอสกุลเงินของตนเอง
ก่อนที่จะทำเช่นนั้น กาตาร์ได้นำริยาลซาอุดีมาใช้เป็นของตนช่วงสั้น ๆ จากนั้นจึงเปิดตัวริยาลกาตาร์และดูไบหลังจากการลงนามในข้อตกลงสกุลเงินกาตาร์-ดูไบเมื่อวันที่ 21 มีนาคม ค.ศ. 1966 ริยาลซาอุดีมีมูลค่า 1.065 รูปีอ่าว ในขณะที่ริยาลกาตาร์และดูไบเท่ากับรูปีอ่าวก่อนที่จะมีการลดค่าเงิน
หลังจากที่ดูไบเข้าสู่สหรัฐอาหรับเอมิเรตส์ กาตาร์ได้เริ่มออกริยาลกาตาร์แยกจากดูไบเมื่อวันที่ 19 พฤษภาคม ค.ศ. 1973 ธนบัตรเก่ายังคงไหลเวียนในแบบคู่ขนานกันเป็นเวลา 90 วัน ซึ่งเป็นเวลาที่เงินสกุลเดิมถูกถอดถอน
สำหรับประวัติความเป็นมาที่กว้างขึ้นโดยรอบสกุลเงินในระดับภูมิภาค โปรดดูประวัติความเป็นมาของสกุลเงินอังกฤษในตะวันออกกลาง
เหรียญ.
ในปี ค.ศ. 1966 เหรียญได้รับการแนะนำในนามของกาตาร์และดูไบสำหรับ 1, 5, 10, 25 และ 50 ดาร์ฮอม ส่วนในปี ค.ศ. 1973 เหรียญชุดใหม่ได้รับการแนะนำในขนาดและองค์ประกอบเดียวกันกับก่อนหน้านี้ แต่ในนามของกาตาร์เท่านั้น
เทศมณฑลอาเกิชฮืส

อาเกิชฮืส  เป็นเทศมณฑลในนอร์เวย์ อาเกิชฮืสเป็นเขตที่มีประชากรมากที่สุดเป็นอันดับสองรองจากกรุงออสโล โดยมีคนมากกว่าครึ่งล้านอาศัยอยู่ เทศมณฑลนี้ตั้งชื่อตามป้อมปราการอาเกิชฮืส ศูนย์กลางการปกครองของอาเกิชฮืสอยู่ในออสโลซึ่งไม่ได้เป็นส่วนหนึ่งของเทศมณฑล
ภูมิศาสตร์.
อาเกิชฮืสมีทะเลสาบ Mjøsa และบางส่วนของแม่น้ำ Glomma อยู่ เนื่องจากหลายชานเมืองของออสโลเป็นส่วนหนึ่งของเทศมณฑลนี้ ที่โดดเด่นคือ Bærum ทำให้อาเกิชฮืสมีประชากรจำนวนมากอาศัยอยู่ในพื้นที่เล็ก ๆ เส้นทางรถไฟสายหลักในออสโลวิ่งผ่านอาเกิชฮืสโดยมีหลายสถานีเช่น Asker, Ullensaker, Ski และ Lillestrøm อยู่ตามเส้นทาง
เทศมณฑลนี้ยังมีสถานที่ประวัติศาสตร์ Eidsvoll ตั้งอยู่ห่างไป 48 กิโลเมตรทางทิศเหนือของออสโล ที่นี่เป็นที่ซึ่งสมัชชาแห่งชาติลงมติรัฐธรรมนูญของนอร์เวย์ในปี 1814 ทางใต้ของ Eidsvoll จะมีท่าอากาศยานออสโล การ์เดอร์มอนซึ่งเป็นสนามบินนานาชาติของนอร์เวย์
ศาลศาสนาสเปน

ในเชิงนิรุกติศาสตร์ ศาลศาสนา (Inquisition) มีที่มาจากภาษาละติน inquisitĭo กับ inquisitiōnis ซึ่งมีความหมายว่า การกระทำและผลของการตรวจสอบ ศาลศาสนามีชื่อทางการว่า กระบวนการไต่สวนผู้ผิดต่อจารีต (Inquisitio Haereticae Pravitatis)
ศาลศาสนาในประเทศสเปนก่อตั้งขึ้นในปี ค.ศ. 1478 พระสันตะปาปาซิกซ์ตัสที่ 4 ได้อนุญาตให้กษัตริย์เฟอร์ดินันด์และราชินีอิซาเบลก่อตั้งศาลศาสนา เพื่อลงโทษ “คนคริสต์ใหม่” (New Christian) หรือ “กอนเบร์โซ” (Converso) ที่ยังคงนับถือศาสนาเดิมและประพฤตินอกรีต ต่อมาในปี ค.ศ. 1488 มีคำสั่งให้จัดตั้งสภาศาลศาสนาซึ่งมีหน้าที่ประสานงานระหว่างศาลศาสนาในแต่ละพื้นที่ พิจารณาคดีอุทธรณ์ และพิจารณาคดีของเจ้าหน้าที่ของศาลศาสนาที่กระทำผิดในคดีนอกรีต 
การทำงานของศาลศาสนาจะประกอบไปด้วย ผู้พิพากษา อัยการ ตำรวจ เจ้าพนักงานพิทักษ์ทรัพย์ เสมียนศาล ผู้แจ้งข่าว และ แพทย์ กระบวนทำงานของศาลศาสนาจะเริ่มต้นเมื่อมีผู้เข้ามาฟ้องร้องว่ามีการกระทำนอกรีต อัยการจะเป็นผู้พิจารณาว่าเข้าข่ายหรือไม่ หากใช่ผู้พิพากษาจะสั่งจับกุมผู้ถูกกล่าวหาและนำไปคุมจังในคุก ต่อมาศาลจะดำเนินการริบทรัพย์สินและจัดทำบัญชีอย่างละเอียด ศาลจะยึดทรัพย์ไว้จนกว่าคดีจะตัดสิน ในระหว่างที่อยู่ในคุก ศาลก็จะนำทรัพย์สินที่ยึดไปจำหน่ายเพื่อนำเงินมาเป็นค่าใช้จ่ายของผู้ถูกกล่าวหา ผู้ถูกกล่าวหาจะถูกแยกขังเดี่ยวและห้ามคุยกับผู้ถูกคุมขังคนอื่น ๆ อีกทั้งยังไม่ให้ญาติมาเยี่ยมจนว่าจะตัดสินคดีเสร็จสิ้น
ในกระบวนการไต่สวน ศาลจะเชื่อว่าผู้ถูกกล่าวหากระทำความผิดไว้ก่อนและเป็นหน้าที่ของผู้ถูกกล่าวหาที่จะต้องแก้ต่างเพื่อยืนยันความบริสุทธิ์ของตน อย่างไรก็ตาม ศาลจะไม่แจ้งข้อกล่าวหาแก่ผู้ถูกกล่าวหา ผู้ถูกกล่าวหาจะต้องทบทวนตนเอง ในระหว่างนี้ศาลจะเตือนเป็นระยะ ๆ จะนวน 3 ครั้ง เมื่อครบแล้วแต่ผู้ถูกกล่าวหายังไม่สารภาพ ศาลจึงจะแจ้งข้อกล่าวหา นอกจากนี้ศาลจะแสดงหลักฐานการกระทำผิดให้ผู้ถูกล่าวหารับทราบ แต่ศาลจะปกปิดผยาน ศาลศาสนาจะใช้การทรมานเพื่อให้ผู้ถูกกล่าวหารับสารภาพ ผู้พิพากษาต้องอยู่ร่วมด้วยในระหว่างนี้ โดยมีเสมียนศาลเป็นผู้จดบันทึกเหตุการณ์อย่างละเอียดและมีแพทย์คอยตรวจดูสภาพร่างกายว่ายังทนไหมหรือไม่ ศาลศาสนาจะทำงานหนักมากเนื่องจากมีกอนเบร์โซเพิ่มขึ้นเป็นจำนวนมาก จึงทำให้การตัดสินคดีล่าช้าจนผู้ถูกกล่าวหาบางคนเสียชีวิตก่อนที่จะได้รับการไต่สวน 
การติดสินลงโทษตั้งแต่เบาไปหาหนัก ในกรณีที่ความผิดไม่ร้ายแรง ผู้กระทำผิดจะต้องสาบานว่าจะไม่ทำอีกหลังจากนั้นจะถูกตัดสินโทษทางกาย ซึ่งมีตั้งแต่สวมเสื้อซานเบนิโต (Sanbenito) ถูกปรับ หรือ ถูกเนรเทศ สำหรับการทำผิดร้ายแรง หลังจากสาบานแล้วจะอาจถูกลงโทษโดยการเฆี่ยน จำคุก หรือเป็นทาสฝีพายหลวง การตัดสินโทษที่ร้ายแรงที่สุดคือการประหารชีวิตโดยการเผาทั้งเป็น แต่บางครั้งถ้าผู้กระทำผิดแสดงความสำนึกผิดก็จะถูกรัดคอให้เสียชีวิตขณะกำลังจะจุดไฟเผา นอกจากนี้ยังมีการจัดพิธีอ่านคำพิพากษาของผู้กระทำผิดจำนวนมากที่จัตุรัสกลางเมือง เรียกพิธีนี้ว่า “เอาโต เด เฟ” (Auto de fe) ซึ่งเป็นการแสดงให้เห็นว่าผู้กระทำความผิดได้รับการอภัยและกลับสู่อ้อมกอดของคริสตจักร 
อย่างไรก็ตาม ศาลศาสนาถูกประท้วงหลายต่อหลายครั้งในเวลาต่อมา การประท้วงครั้งสำคัญในอาณาจักรอารากอนเกิดที่เมืองเตรูเอล (Teruel) ในปี ค.ศ. 1484 ระหว่างประชาชนในเมืองและบาทหลวง กษัตริย์เฟอร์ดินันด์ผู้มีอำนาจสูงสุดเลือกที่จะปกป้องบาทหลวงเพื่อรักษาศาลศาสนาไว้ การประท้วงครั้งสำคัญอีกหนึ่งเหตุการณ์เกิดขึ้นที่เมืองซาราโกซา มีการลอบสังหารบาทหลวงผู้พิพากษาคนสำคัญคนหนึ่งโดยมีผู้มีส่วนร่วมทั้งหมด 8 คน ฆาตกรคนหนึ่งถูกฆ่าอย่างโหดเหี้ยม สร้างความหวาดกลัวให้ผู้มีส่วนร่วมคนอื่นอย่างมาก เหตุการณ์นำไปสู่การกวาดล้างกอนเบร์โซที่ต่อต้านศาสนาทั้งหมด
ฟ็อลคส์วาเกินกรุ๊ป

บมจ.ฟ็อลคส์วาเกิน  หรือที่นิยมเรียก ฟ็อลคส์วาเกินกรุ๊ป (Volkswagen Group) เป็นกลุ่มบริษัทยานยนตร์ข้ามชาติจากเยอรมนี สำนักงานใหญ่ตั้งอยู่ที่ว็อลฟส์บวร์ค รัฐนีเดอร์ซัคเซิน ประเทศเยอรมนี มีผู้ถือหุ้นใหญ่คือตระกูลพอร์เชอและรัฐบาลนีเดอร์ซัคเซิน ฟ็อลคส์วาเกินกรุ๊ปเป็นผู้ผลิตรถยนต์อันดับหนึ่งของโลกแซงหน้าโตโยต้าเมื่อวัดจากยอดขายในปี 2016 และยังสามารถรักษาบัลลังก์นี้ได้ในปี 2017 และ 2018 ด้วยยอดผลิต 10.8 ล้านคัน ฟ็อลคส์วาเกินกรุ๊ปยังคงเป็นกลุ่มบริษัทรถยนต์ที่มีครองส่วนแบ่งตลาดมากที่สุดในยุโรปมาแล้วกว่าสองทศวรรษ และเป็นบริษัทใหญ่อันดับ 7 ของโลกในตาราง Fortune Global 500 ประจำปี 2018
เครือฟ็อลคส์วาเกินก่อตั้งเมื่อวันที่ 28 พฤษภาคม 1937 ที่กรุงเบอร์ลิน เมื่อแรกก่อตั้งมีชื่อว่า บริษัทจำกัดหนี้สำหรับเตรียมการประชายนต์เยอรมัน  ดำเนินงานโดยแนวร่วมแรงงานเยอรมันแห่งพรรคนาซี โดยมีเป้าหมายแรกเริ่มคือการผลิตรถยนต์พอร์เชอแบบ 60 ซึ่งต่อมาเรียกว่าฟ็อลคส์วาเกินแบบ 1 แลกเรียกจนติดปากว่ารถเต่า รถรุ่นนี้ออกแบบโดยดร.แฟร์ดีนันท์ พอร์เชอ โดยการสนับสนุนของอดอล์ฟ ฮิตเลอร์ ที่ต้องการสร้างรถราคาถูกคุณภาพดีสำหรับประชาชนชาวเยอรมัน
ยี่ห้อยานยนต์ในฟ็อลคส์วาเกินกรุ๊ปได้แก่ ฟ็อลคส์วาเกิน, อาวดี้, พอร์เชอ, เบนท์ลีย์, ลัมโบร์กีนี, บูกัตติ, สแกนเนีย, ซีอัท, สโกด้า, ดูคาติ เป็นต้น เครือฟ็อลคส์วาเกินแบ่งส่วนงานออกเป็นสองแผนกหลัก คือแผนกยานยนต์ และแผนกไฟแนนซ์ ปัจจุบันบริษัทดำเนินกิจการใน 150 ประเทศและมีโรงงานมากกว่าร้อยแห่งใน 27 ประเทศ
เดอนี วีลเนิฟว์

เดอนี วีลเนิฟว์ (เกิดเมื่อวันที่ 3 ตุลาคม ค.ศ. 1967) เป็นผู้กำกับภาพยนตร์ นักเขียน และผู้อำนวยการสร้างชาวแคนาดาเชื้อสายฝรั่งเศส เขาเคยได้รับรางวัลคะเนเดียนสกรีนอะวอร์ดสี่ครั้ง (แต่ก่อนชื่อ จีนีอะวอดส์) สาขาผู้กำกับภาพยนตร์ยอดเยี่ยม จากภาพยนตร์เรื่อง "เมลสทรอม" ใน ค.ศ. 2001, "โปลีเทคนิค" ใน ค.ศ. 2009, "ย้อนรอยอดีตไม่มีวันลืม" ใน ค.ศ. 2011 และ "ล่าตัวตน คนสองเงา" ใน ค.ศ. 2013 ภาพยนตร์สามเรื่องแรกนี้ยังได้รับรางวัลอะแคดะมีออฟคะเนเดียนซินะมาแอนด์เทลิวิชันอะวอดส์ สาขาภาพยนตร์ยอดเยี่ยม, ในขณะที่ได้รับรางวัลภาพยนตร์ยอดเยี่ยมแห่งปีของแคนาดาโดยสมาคมนักวิจารณ์ภาพยนตร์โทรอนโต
ในระดับสากล เขาเป็นที่รู้จักในฐานะการกำกับภาพยนตร์ที่มีชื่อเสียงหลายเรื่อง เช่น ภาพยนตร์ระทึกขวัญ "คู่เดือดเชือดปมดิบ" (2013) และ "ทีมพิฆาตทะลุแดนเดือด" (2015) เช่นเดียวกับภาพยนตร์นิยายวิทยาศาสตร์ "" (2016) และ "เบลด รันเนอร์ 2049" (2017) ผลงานของเขาเรื่อง "อไรเวิล: ผู้มาเยือน" ได้รับการเสนอชื่อเข้าชิงรางวัลออสการ์สาขาผู้กำกับภาพยนตร์ยอดเยี่ยม
ผลตอบรับ.
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 11 เรื่องของ เดอนี วีลเนิฟว์
 0–59% คำวิจารณ์ที่นักวิจารณ์ไม่ชอบ 60–100% คำวิจารณ์ที่นักวิจารณ์ชอบมาก<br> 
สีแดง 0–19 คำวิจารณ์ที่นักวิจารณ์ไม่ชอบเลย 20–39 คำวิจารณ์ที่นักวิจารณ์ไม่ชอบ สีส้ม 40–60 คำวิจารณ์ที่นักวิจารณ์ให้ปานกลาง สีเขียว 61–80 คำวิจารณ์ที่นักวิจารณ์ชอบ 81–100 คำวิจารณ์ที่นักวิจารณ์ชอบมาก<br> 
N/A ไม่ปรากฏ, หาข้อมูลไม่ได้<br> 
$ ดอลลาร์สหรัฐ
รางวัล.
จำนวนรางวัลที่เข้าชิงและได้รับจากภาพยนตร์ของ เดอนี วีลเนิฟว์
จังหวัดนครศรีธรรมราชในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562

การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ในจังหวัดนครศรีธรรมราช กำหนดให้มีขึ้นในวันที่ 24 มีนาคม พ.ศ. 2562 โดยแบ่งเขตการเลือกตั้งออกเป็น 8 เขตเลือกตั้ง ซึ่งลดลงจากการเลือกตั้งครั้งก่อน 1 เขต โดยแต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งแบบแบ่งเขต.
เขต 1.
เขตเลือกตั้งที่ 1 ประกอบด้วยอำเภอเมืองนครศรีธรรมราช (เฉพาะตำบลท่าไร่ ตำบลปากนคร ตำบลบางจาก ตำบลไชยมนตรี ตำบลมะม่วงสองต้น ตำบลโพธิ์เสด็จ ตำบลท่าเรือ ตำบลท่าซัก
และเทศบาลนครนครศรีธรรมราช)
เขต 2.
เขตเลือกตั้งที่ 2 ประกอบด้วยอำเภอปากพนัง อำเภอเชียรใหญ่และอำเภอหัวไทร
เขต 3.
เขตเลือกตั้งที่ 3 ประกอบด้วยอำเภอพระพรหม อำเภอเฉลิมพระเกียรติ อำเภอชะอวดและอำเภอจุฬาภรณ์
เขต 4.
เขตเลือกตั้งที่ 4 ประกอบด้วยอำเภอทุ่งสงและอำเภอบางขัน
เขต 5.
เขตเลือกตั้งที่ 5 ประกอบด้วย อำเภอทุ่งใหญ่ อำเภอถ้ำพรรณรา อำเภอฉวางและอำเภอพิปูน
เขต 6.
เขตเลือกตั้งที่ 6 ประกอบด้วยอำเภอร่อนพิบูลย์ อำเภอลานสกา อำเภอช้างกลางและอำเภอนาบอน
เขต 7.
เขตเลือกตั้งที่ 7 ประกอบด้วยอำเภอเมืองนครศรีธรรมราช (ยกเว้นตำบลท่าไร่ ตำบลปากนคร ตำบลบางจาก ตำบลไชยมนตรี ตำบลมะม่วงสองต้น ตำบลโพธิ์เสด็จ ตำบลท่าเรือ ตำบลท่าซักและเทศบาลนครนครศรีธรรมราช) และอำเภอท่าศาลา
เขต 8.
เขตเลือกตั้งที่ 8 ประกอบด้วย อำเภอสิชล อำเภอขนอม อำเภอนบพิตำและอำเภอพรหมคีรี
เรดดิต

เรดดิต  เป็นเว็บรวบรวมข่าวสาร จัดลำดับข้อมูลออนไลน์ และเว็บสนทนาสัญชาติอเมริกัน ผู้ใช้ที่ลงทะเบียนแล้วสามารถโพสต์เนื้อหา เช่น ลิงก์ ข้อความ และรูปภาพ ให้ผู้ใช้อื่น ๆ สามารถโหวตขึ้นหรือลงได้ โพสต์ถูกแบ่งตามหมวดหมู่จัดโดยผู้ใช้ เรียกว่า "ซับเรดดิต”  ซึ่งมีหมวดหมู่หลากหลาย เช่น ข่าวสาร กีฬา หนัง เกม ดนตรี หนังสือ การออกกำลังกาย อาหาร ภาพถ่าย เป็นต้น โพสต์ที่ได้รับโหวตขึ้นมาก ๆ จะมีโอกาสอยู่บนหน้าแรก ๆ ของซับเรดดิตนั้น ๆ และหากได้รับความนิยมมาก ๆ จะสามารถขึ้นไปยังหน้าแรกของเรดดิตในที่สุด แม้จะมีกฎป้องกันการดูหมิ่นออนไลน์อยู่มาก ผู้ดูแลของเรดดิตใช้เวลามากในการดูแลเรดดิต
จากการสำรวจอเล็กซา ในเดือนกรกฎาคม ค.ศ. 2019 เรดดิตเป็นเว็บไซต์ที่ถูกรับชมมากที่สุดเป็นอันดับที่ 5 ของสหรัฐอเมริกา และอันดับที่ 13 ของโลก โดยผู้ใช้ร้อยละ 55 มาจากสหรัฐฯ ร้อยละ 7.4 มาจากสหราชอาณาจักร และร้อยละ 5.8 มาจากแคนาดา
เรดดิตก่อตั้งขึ้นโดย สตีฟ ฮัฟแมน และ อเล็กซิส โอฮาเนียน รูมเมทจากมหาวิทยาลัยเวอร์จิเนีย ในปี ค.ศ. 2005 Condé Nast Publications ได้เว็บไซต์ไปในเดือนตุลาคม ค.ศ. 2006 ในปี ค.ศ. 2011 เรดดิตได้กลายเป็น บริษัทในเครือของ Advance Publications ซึ่งเป็นบริษัทแม่ของบริษัท Condé Nast ในเดือนตุลาคม ค.ศ. 2014 เรดดิต ระดมทุน 50 ล้านดอลลาร์สหรัฐในการระดมทุนซึ่งนำโดย แซม อัลท์แมน และรวมถึงนักลงทุน มาร์ค แอนดรีสเซน, ปีเตอร์ ธีล, รอน คอนเวย์, สนูป ด็อกก์ และ จาเรด เลโท การลงทุนนั้น ทำให้มูลค่าของเรดดิตกลายเป็น 500 ล้านดอลล่าร์สหรัฐ ในเดือนกรกฎาคม ค.ศ. 2017 เรดดิตระดมทุน 200 ล้านดอลล่าร์สหรัฐ สำหรับการประเมินมูลค่า 1.8 พันล้านดอลลาร์สหรัฐ โดย Advance Publications ยังคงเป็นผู้มีส่วนได้เสียส่วนใหญ่ ในเดือนกุมภาพันธ์ ค.ศ. 2019 เทนเซ็นต์ ได้ทำการลงทุนอีก 300 ล้านดอลล่าร์สหรัฐ ทำให้มูลค่าของเรดดิตขึ้นเป็น 3 พันล้านดอลล่ารสหรัฐ
หมายเหตุ.
<templatestyles src="Reflist/styles.css" />
มาร์กาเร็ต ลิน เซเวียร์

มาร์กาเร็ต ลิน เซเวียร์ (Margaret Lin Xavier; 29 พฤษภาคม พ.ศ. 2441 – 6 ธันวาคม พ.ศ. 2475) หรือ คุณหญิงลิน ศรีวิสารวาจา เป็นแพทย์ชาวไทย ถือเป็นแพทย์หญิงชาวไทยคนแรกที่ได้ปริญญาแพทยศาสตร์
ประวัติ.
มาร์กาเร็ต ลิน เซเวียร์ เกิดที่บ้านเชิงสะพานพิทยเสถียร ทางฝั่งตะวันออกของคลองผดุงกรุงเกษม ตำบลมหาพฤฒาราม อำเภอบางรัก จังหวัดพระนคร เป็นบุตรีของพระยาพิพัฒนโกษา (เศเลสติโน ซาเวียร์) ปลัดทูลฉลองกระทรวงการต่างประเทศในสมัยรัชกาลที่ 5 และรัชกาลที่ 6 ซึ่งต่อมาดำรงตำแหน่งอัครราชทูตไทยประจำประเทศอิตาลี ส่วนมารดาชื่อ กิมกี ครอบครัวมีเชื้อสายโปรตุเกส และนับถือศาสนาคริสต์นิกายโรมันคาทอลิก เธอสำเร็จศึกษาจากคอนแวนต์พระหฤทัย (Convent of the Sacred Heart) ที่ปีนัง จากนั้นย้ายตามบิดาที่ต้องไปรับราชการในยุโรป ศึกษาที่วิทยาลัยพาณิชย์คลาร์ก (Clark’s Commercial College) ณ กรุงลอนดอน ประเทศอังกฤษ และศึกษาต่อในหลักสูตรสำหรับเตรียมสอบเข้ามหาวิทยาลัย จนสอบติดที่ London School of Medicine for Women และที่โรงพยาบาล Royal Free ตามลำดับ จนได้รับปริญญา M.B., B.S., M.R.C.S. และ L.R.C.P. เธอกลับสยามเมื่อปี พ.ศ. 2467 ทำงานที่แผนกความผาสุกของเด็กและทารก ในกองกลางหน่วยที่ 1 สภากาชาดไทย รวมถึงปฏิบัติหน้าที่ประจำสุขศาลาบางรัก หมอลินในวัย 26 ปี ได้รับอนุญาตจากสภากาชาดไทยให้ประกอบโรคศิลป์โดยกิจการส่วนตัวได้ จึงเป็นแพทย์หญิงคนแรกที่เปิดคลินิกได้ โดยมีคลินิกที่ชื่อ อุณากรรณ ตั้งอยู่บนถนนสี่พระยา ที่เป็นที่นิยมในหมู่สตรี
เธอสมรสกับพันเอกพระยาศรีวิสารวาจา (เทียนเลี้ยง ฮุนตระกูล) มีบุตรธิดา 3 คน ได้แก่ นายกิตติรัต ศรีวิสารวาจา, ท่านผู้หญิงมนัสนิตย์ วณิกกุล และท่านผู้หญิงสาวิตรี ศรีวิสารวาจา
หมอลินรักษาคนไข้ในทุกชนชั้น ไม่ใช่เพียงเฉพาะชนชั้นสูง คนไข้จำนวนมากของเธอเป็นโสเภณีที่ยากจนที่เธอให้การรักษาโดยไม่คิดค่าตอบแทน แม้หมอลินจะอยู่ในช่วงให้นมบุตร ก็ยังคงทำงาน เธอให้นมบุตรด้วยตนเอง ซึ่งในยุคนั้นมารดามักไม่ได้ให้นมบุตรด้วยตัวเอง โดยจะจ้างแม่นมให้นมแทน
คุณหมอลินป่วยหนักด้วยโรคมันสมองอักเสบรวมถึงไข้หวัดใหญ่เข้าแทรก เสียชีวิตเมื่อวันที่ 6 ธันวาคม พ.ศ. 2475 ด้วยวัย 34 ปี
เออีดับเบิลยู วูเมนส์ เวิลด์ แชมเปียนชิป

เออีดับเบิลยู วูเมนส์ เวิลด์ แชมเปียนชิป  เป็นเข็มขัดแชมป์มวยปล้ำหญิงอาชีพจากออลอีลิตเรสต์ลิง (AEW) ก่อตั้งขึ้นและเปิดตัวเมื่อวันที่ 18 มิถุนายน ค.ศ. 2019 โดยแชมป์คนแรกคือ Riho
เมเคตอาเตน

เมเคตอาเตน (พระนามมีความหมายว่า "ผู้ถูกปกป้องโดยอาเตน") เป็นพระราชธิดาลำดับที่สองในอีกหกพระองค์ในฟาโรห์อเคนาเทนกับพระนางเนเฟอร์ติติ พระองค์อาจจะประสูติในปีที่ 4 ของการครองราชย์ของพระบิดา แม้ว่าจะไม่ค่อยทราบถึงข้อมูลเกี่ยวกับพระองค์ แต่พระองค์จะปรากฏอยู่บนภาพสลักบนฝาผนังร่วมกับพระขนิษฐาและพระบิดาพระมารดาในช่วงต้นของรัชสมัยของฟาโรห์อเคนาเทน
พระราชวงศ์.
พระองค์เป็นพระราชธิดาลำดับที่สองในฟาโรห์อเคนาเตนกับสมเด็จพระราชินีเนเฟอร์ติติ พระองค์มีพระภคินีหนึ่งพระองค์พระนามว่า เมริทอาเตน และพระขนิษฐาอีกสี่พระองค์พระนามว่า อังค์เอสเอนปาอาเตน, เนเฟอร์เนเฟรูอาเตน ตาเชริท, เนเฟอร์เนเฟรูเร และ เซเตเพนเร ส่วนเจ้าชายทุตอังค์อาเตนเป็นพระอนุชาต่างพระมารดา
พระประวัติ.
พระองค์เป็นไปได้ว่าจะประสูติในช่วงปีที่ 4 แห่งการครองราชย์ของพระบิดาหรือก่อนหน้านั้น โดยพระองค์ปรากฏบนภาพสลักครั้งที่อัท-เบ็นเบ็น ร่วมกับพระมารดาของพระองค์ในธีบส์ พระองค์สลักรูปยืนหลังถัดจากพระนางเมริทอาเตน (พระภคินี) ซึ่งเหตุการณ์นี้เกิดในช่วงหรือหลังปีที่ 4 แห่งการครองราชย์ของพระบิดา โดยข้อโต้แย้งเพิ่มเติมแสดงให้เห็นว่าพระองค์ประสูติในหรือก่อนปีที่ 4 มาจากข้อเท็จจริงที่ว่าภาพสลักของพระองค์ถูกเพิ่มเข้าไปในหนึ่งในจิตรกรรมสลักนูนต่ำในปีที่ 4 และแกะสลักในปี 5 แห่งการครองราชย์ของพระบิดา
พระองค์ทรงย้ายที่ประทับจากเมืองธีบส์ไปยังเมืองอเคนาเทน (ในปัจจุบันคือเมืองอาร์มานา) กับเหล่าเชื้อพระวงศ์ครั้งพระองค์มีพระชนมายุยังน้อย พระองค์ปรากฏอยู่บนภาพสลักภายในหลุมฝังศพของขุนนางหลายแห่งในเมืองอาร์มานา พระองค์ปรากฏอยู่บนภาพสลักในหลุมฝังพระศพของฟาโรห์ไอย์ โดยเป็นภาพสลักที่พระองค์กำลังถือถาดของขวัญในขณะที่โอบแขนข้างหนึ่งไว้รอบพระศอพระมารดาของพระองค์ และยังปรากฏตามสถานที่ต่างๆ ที่กล่าวถึงพระองค์รวมถึงบันทึกสลักหินในเมืองเฮลิโอโปลิส, รูปปั้นฐานในเมืองไฟยุม และหลุมฝังศพของปาเนเฮซิและปาเรนเนเฟอร์ พระองค์ปรากฏในภาพสลักร่วมกับพระบิดาพระมารดาและพระภคินีพระขนิษฐาของพระองค์ในงานเลี้ยงเฉลิมฉลอง ซึ่งสามารถเห็นได้ในหลาย ๆ ส่วนในหลุมฝังศพของขุนนางระดับสูงนามว่า ฮูยา และมหาปุโรหิตนามว่า เมริเรที่ 2
การสิ้นพระชนม์และหลุมฝังพระศพ.
พระองค์เสิ้นพระชนม์ราวในปีที่ 14 แห่งการครองราชย์ของพระบิดา มีความเป็นไปได้สูงว่าจะเกิดโรคระบาดไปทั่วอียิปต์ช่วงระหว่างปีที่ 12 และ 15 สำหรับเชื้อพระวงศ์หลายพระองค์ถูกกล่าวขึ้นมาอีกครั้ง อาทิ พระนางติเย, พระนางคิยา, เจ้าหญิงเมเคตอาเตน, เจ้าหญิงเนเฟอร์เนเฟรูเร และเจ้าหญิงเซเตเพนเร การสิ้นพระชนม์ของพระองค์อาจจะเกิดจากโรคระบาดหรือจากการให้ประสูติบุตร จากการพบพระศพ (ทารก) ที่เป็นเชื้อพระวงศ์ ทำให้เชื่อว่าพระธิดาสิ้นพระชนม์ระหว่างในการให้ประสูติ (ในกรณีที่พระบิดาของพระธิดาน่าจะเป็นฟาโรห์อเคนาเทนเอง) แต่สิ่งนี้ไม่สามารถพิสูจน์ได้ อีกทางเลือกหนึ่งที่ตีความโดยแวง ดจิก ภาพเด็กที่ปรากฏในภาพสลักคือกา (หนึ่งในรูปแบบของวิญญาณตามความเชื่อของอียิปต์โบราณ) ของพระองค์
เนเฟอร์เนเฟรูอาเตน ตาเชริท

เนเฟอร์เนเฟรูอาเตน ตาเชริท หรือ เนเฟอร์เนเฟรูอาเตน ผู้เยาว์ (มีพระขนม์ชีพในช่วงคริสต์ศตวรรษที่ 14 ก่อนคริสตกาล) เป็นเจ้าหญิงชาวอียิปต์โบราณจากราชวงศ์ที่สิบแปดแห่งอียิปต์โบราณ และเป็นพระราชธิดาพระองค์ที่สี่ในฟาโรห์อเคนาเทนกับพระนางเนเฟอร์ติติ
พระราชวงศ์.
พระองค์ประสูติในช่วงระหว่างปีที่ 8 หรือปีที่ 9 แห่งการครองราชย์ของพระบิดา พระองค์เป็นหนึ่งในบรรดาหกพระราชธิดาในฟาโรห์อเคนาเทนโดยเท่าที่ทราบ และเป็นไปได้ว่าพระองค์จะสูติที่เมืองอเคนาเทน (เมืองอาร์มานาในปัจจุบัน) พระนามของพระองค์คือ เนเฟอร์เนเฟรูอาเตน ซึ่งมีความหมายว่า "ความงามของความงามแห่งอาเตน" หรือ "ความงามอันเป็นที่สุดแห่งอาเตน" พระองค์มีพระภคิณีสามพระองค์คือ พระนางเมริทอาเตน, เจ้าหญิงเมเคตอาเตน, พระนางอังค์เอสเอ็นปาอาเตน และมีพระขนิษฐาอีกสองพระองค์คือ เจ้าหญิงเนเฟอร์เนเฟรูเร และเจ้าหญิงเซเตเพนเร
พระประวัติ.
หลักฐานชิ้นแรกๆ ที่ปรากฏถึงการมีตัวตนของพระองค์คือ ภาพจิตรกรรมฝาผนังในพระราชวังในเมืองอาร์มานาเป็นภาพวาดสีที่บรรยายขณะที่พระองค์กำลังประทับเล่นบนหมอนร่วมกับเจ้าหญิงเนเฟอร์เนเฟรูเร ซึ่งเป็นเหตุการณ์ที่เกิดขึ้นระหว่างช่วงปีที่ 9 แห่งการครองราชย์ของพระบิดา โดยมีภาพของพระราชวงศ์ทุกพระองค์รวมถึงเจ้าหญิงเซเตเพนเรในขณะที่เป็นทารก
พระองค์ปรากฏอยู่บนภาพสลักภายในหลุมฝังศพหลายๆ แห่งในเมืองอาร์มานา และยังปรากฏบนฐานรูปสลักที่สันนิษฐานว่าสร้างขึ้นที่เมืองอาร์มานา แต่ต่อมาก็ย้ายมาที่เมืองเฮลิโอโปลิส โดยกล่าวถึงเทพอาเตนกับฟาโรห์อาเคนาเทน และส่วนฐานของรูปส่วนจะกล่าวถึงพระนางอังค์เอสเอนปาอาเตนกับพระองค์
ในหลุมฝังศพของขุนนางระดับสูงนามว่า ฮูยา ซึ่งมีตำแหน่งเป็นหัวหน้าเสนาบดีในพระองค์ โดยปรากฏอยู่ในภาพพระราชวงศ์บนทับหลังบนผนังด้านทิศเหนือ ซึ่งเป็นภาพที่มีฟาโรห์อเคนาเทนกับพระนางเนเฟอร์ติติอยู่ทางด้านซ้ายร่วมกับพระราชธิดาพระองค์โตสี่พระองค์ ในขณะเดียวทางด้านขวาปรากฏภาพสลักของฟาโรห์อเมนโฮเทปที่ 3 พระนางติเย ร่วมกับเจ้าหญิงเบเคตอาเทน ส่วนภาพในหลุมฝังศพของเมริเรที่ 2 ปรากฏภาพของพระองค์ร่วมกับพระภคินีและพระขนิษฐาอีกสี่พระองค์ (ยกเว้นเพียงเจ้าหญิงเซเตเพนเรเท่านั้นที่หายไป)
พระองค์ปรากฏอยู่บนภาพสลักดูร์บาร์ในปีที่ 12 แห่งการครองราชย์ของพระบิดา ในหลุมฝังศพของนักบวชชั้นสูงนามว่า เมริเรที่ 2 ในเมืองอาร์มานา โดยเป็นภาพที่ฟาโรห์อเคนาเทนกับพระนางเนเฟอร์ติติกำลังรับของขวัญจากดินแดนต่างๆ ซึ่งพระองค์กำลังถือสิ่งของที่เสียหายเกินที่จะระบุว่าเป็นอะไร เจ้าหญิงเนเฟอร์เนเฟรูเรกำลังอุ้มตัวเนื้อทราย และเจ้าหญิงเซเตเพนเรกำลังอุ้มสัตว์เลี้ยง ซึ่งทั้งสองพระองค์ยืนอยู่ข้างหลังเจ้าหญิงเนเฟอร์เนเฟรูอาเตน
ทั้งนี้ พระองค์ยังปรากฏบนภาพสลักของปาเนเฮซิ โดยพระองค์ยืนภายในอาคารใกล้หน้าต่าง ในขณะที่ฟาโรห์อเคนาเทนและพระนางเนเฟอร์ติติกำลังให้เกียรติกับผู้เคารพบูชาเทพอาเตนคนแรกนามว่า ปานาเฮซิ และยังปรากฏบนภาพสลักหนึ่งในภายในสุสานเป็นภาพที่พระองค์และพระภคินีอีกสามพระองค์ร่วมกับพระบิดาและพระมารดาแสดงการถวายดอกไม้แด่เทพอาเทน โดยพระราชธิดาทั้งสี่นั้นล้วนแต่ถือช่อดอกไม้
ปีสุดท้ายและการสิ้นพระชนม์.
ไม่ทราบว่าเกิดอะไรขึ้นกับพระองค์ แต่มีข้อสันนิษฐานว่าพระองค์สิ้นพระชนม์ก่อนที่ฟาโรห์ทุตอังค์อามุนกับพระนางอังค์เอสเอนปาอาเตนจะขึ้นครองราชย์ เป็นไปได้ว่าเป็นหนึ่งในเชื้อพระวงศ์ที่ถูกฝังอยู่ในห้องอัลฟา ณ สุสานหลวงในเมืองอาร์มานา
และยังมีข้อสันนิษฐานว่าพระองค์อาจจะเป็นผู้ปกครองร่วมกันกับฟาโรห์อเคนาเตน แต่ก็ยังเป็นข้อถกเถียงอยู่ ซึ่งผู้ปกครองร่วมอาจจะเป็นพระนางเนเฟอร์ติติหรือพระนางเมริทอาเตน ผู้เป็นพระเชษฐาภคินีของพระองค์
ยศวรรธน์ ทะวาปี

ยศวรรธน์ ทะวาปี (เกิด 19 ตุลาคม พ.ศ. 2539) ชื่อเล่น เมดเล่ย์ ชื่อในวงการเปลี่ยนชื่อเล่นมาเป็น ยูโร เป็นนักแสดงชาวไทย สังกัดช่อง 7 เอชดี มีผลงานละครที่สร้างชื่อมากมาย อาทิ นักสู้สะท้านฟ้า, เล่ห์รักบุษบา, ดวงใจขบถ และ มธุรสโลกันตร์
ประวัติ.
ยศวรรธน์ ทะวาปี ชื่อเล่น เมดเล่ย์ ชื่อในวงการเปลี่ยนจาก เมดเล่ย์ มาเป็น ยูโร เกิดเมื่อวันที่ 19 ตุลาคม พ.ศ. 2539 เป็นนักแสดงไทยเกิดที่จังหวัดอุดรธานี จบการศึกษาระดับอุดมศึกษาปริญญาตรีสาขาวิชานิเทศศาสตร์ คณะวิทยาการจัดการ มหาวิทยาลัยราชภัฏอุดรธานี
เริ่มเข้าสู่วงการบันเทิงในการเป็นนักแสดงชายไทย ยศวรรธน์ได้มีการไปเรียนการแสดงเพิ่มเติมเขาได้ลงนามสัญญาในฐานะนักแสดงช่อง 7 เอชดี และได้ฝึกงานกับทางค่ายมีเดียซีนต่อมาเริ่มเข้าสู่เวทีการประกวดหนุ่มคลีโอปี 2018 โดยเป็นหนึ่งใน 50 คนสุดท้าย ได้รับรางวัลสาขาหนุ่มโสดมีสไตล์ หรือ The Stylish Bachelor 2018 ต่อมาเขามีผลงานละครเรื่อง "นักสู้สะท้านฟ้า", "บ้านปั้นดาว" และ "เล่ห์รักบุษบา" เป็นต้น ปี 2562 มีผลงานละคร "ดวงใจขบถ" และ "มธุรสโลกันตร์" เป็นที่รู้จักกันในบทบาท หมวดเผ่าเทพ แสดงคู่กับ มินนี่ ภัณฑิรา พิพิธยากร ในปี 2563 ก็มีผลงานให้ติดตามคือ ม่านบังใจ และ คนเหนือฅน และในปี 2565 เขาได้สร้างปรากฏการณ์ที่ทุกคนยกให้เขาเป็น "สามีแห่งชาติ" กับผลงานละคร "สามีชั่วคืน" ในบทบาทสุดท้าทาย คือ "กษะ" และได้สร้างเรตติ้งตอนจบสูงสุดให้กับช่องเป็นครั้งแรกของปี อยู่ที่ 6.9
เอ็นเอ๊กซ์ที ยูเค แท็กทีม แชมเปียนชิป

เอ็นเอ๊กซ์ที ยูเค แท็กทีม แชมเปียนชิป (NXT UK Tag Team Championship) เป็นแชมป์แท็กทีมมวยปล้ำอาชีพที่สร้างโดย WWE ในการส่งเสริมการขายมวยปล้ำระดับมืออาชีพสำหรับแบรนด์ NXT UK ของพวกเขา เป็นแชมป์แท็กทีมชายโดยรวมที่เก้าที่มีอยู่ใน WWE ก่อตั้งขึ้นเมื่อวันที่ 18 มิถุนายน 2018 ทีมแรกที่ได้แชมป์นี้คือ James Drake และ Zack Gibson
ทัวร์นาเมนต์หาแชมป์คู่แรก.
<onlyinclude>
</onlyinclude>
แฟรช มอร์แกน เว็บสเตอร์

กาวิน วัตกินส์ (เกิด 13 เมษายน ค.ศ. 1990) เป็นนักมวยปล้ำอาชีพชาวเวลส์ที่ได้เซ็นสัญญากับ WWE ที่แสดงในส่วนของสหราชอาณาจักรในอาณาเขตการพัฒนาของพวกเขา NXT UK ภายใต้ชื่อ Flash Morgan Webster เขายังเป็นที่รู้จักในสมาคม Attack! Pro Wrestling, Progress Wrestling, Revolution Pro Wrestling, Southside Wrestling Entertainment และ Pro Wrestling Guerrilla รวมถึงที่อื่นๆ
มิเชล ไมยอร์

<ns>0</ns>
 <revision>
 <timestamp>2019-10-09T18:53:38Z</timestamp>
 <contributor>
 <username>Potapt</username>
 </contributor>
 <comment>Potapt ย้ายหน้า มิเชล ไมยอร์ ไปยัง มีแชล มายอร์</comment>
 <origin>8535737</origin>
 <model>wikitext</model>
 <format>text/x-wiki</format>